
PANEVĖŽIO MIESTO SAVIVALDYBĖS ADMINISTRACIJOS DIREKTORIAUS IR SAVIVALDYBĖS ADMINISTRACIJOS 2017 METŲ VEIKLOS ATASKAITA

SAVIVALDYBĖS ADMINISTRACIJOS DIREKTORIUS

Panevėžio miesto savivaldybės (toliau – Savivaldybė) administracijos direktoriumi pradėjau dirbti 2017 m. gegužės mėnesį, iš pareigų jo paties prašymu pasitraukus Tomui Juknai. 

2017 m. biudžetas ne tik įvykdytas – miestas planuotas pajamas viršijo 140,3 tūkst. Eur. Daugiau surinkta gyventojų pajamų, žemės mokesčių, pelną uždirbo biudžetinės įstaigos. Per metus iždas gavo iš viso 76 737,7 tūkst. Eur.

Savivaldybė įvykdė visus numatytus finansinius įsipareigojimus. Žymiai sumažinti įsiskolinimai. Bendra skola per metus sumažėjo apie 5,3 mln. Eur (nuo 13,1 iki 7,8 mln. Eur). Atsiskaityta už miesto tvarkymo, statybos darbus, lengvatinį keleivių vežimą, sumažinta skola už šildymą. Iš mokėtinų sumų apie 6,3 mln. Eur sudaro paskolos bankams. Pradelstų (ilgesnių kaip 45 dienų) įsiskolinimų Savivaldybė 2017 m. gruodžio 31 d. neturėjo.

Nemažai nuveikta investicijų srityje. Pasirašytos 9 URBAN projektų finansavimo sutartys už 15,3 mln. Eur: Nepriklausomybės aikštės ir jos prieigų sutvarkymo, Jaunimo sodo, J. Janonio gatvės (nuo žiedo iki Savitiškio g.) prieigų sutvarkymo, Nevėžio upės ir pakrančių sutvarkymo, Kultūros ir poilsio parko modernizavimo, viešųjų erdvių prie Kultūros centro Panevėžio bendruomenių rūmų sutvarkymo, Senvagės teritorijos kompleksinio sutvarkymo, Skaistakalnio parko su prieigomis sutvarkymo, teritorijos prie „Ekrano“ marių konversijos.

Pasirašytos 4 regioninio bei valstybinio planavimo projektų finansavimo sutartys už beveik 3 mln. Eur: neformaliojo švietimo, komunalinių atliekų rūšiuojamojo surinkimo infrastruktūros plėtros, Šv. Juozapo globos namų infrastruktūros modernizavimo ir paslaugų plėtros, darnaus judumo plano parengimo.

Parengtos ir Centrinei projektų valdymo agentūrai pateiktos 6 paraiškos (2017 m. finansavimas dar neskirtas): socialinio būsto plėtros (daugiau nei 2 mln. Eur), Moigių pastatų komplekso modernizavimo (daugiau nei 1,5 mln. Eur, finansavimo sutartis pasirašyta 2018 m.), Dailės galerijos aktualizavimo (daugiau nei 1 mln. Eur), lopšelio-darželio „Rugelis“ vidaus patalpų ir ugdymo aplinkos modernizavimo (beveik 235,5 tūkst. Eur), regos centro „Linelis“ vidaus patalpų ir ugdymo aplinkos modernizavimo (400 tūkst. Eur), „Vilties“ progimnazijos vidaus patalpų ir ugdymo aplinkos modernizavimo (daugiau nei 764 tūkst. Eur).

Su partneriais teikėme 6 paraiškas 2014-2020 m. Latvijos–Lietuvos bendradarbiavimo per sieną, Latvijos, Lietuvos ir Baltarusijos bendradarbiavimo per sieną programoms. 

Finansavimas skirtas paraiškoms „Socialinė įtrauktis ir jaunimo įgalinimas Panevėžyje ir Kuldygoje / Jaunimo įgalinimas“ (Panevėžiui teks beveik 75 tūkst. Eur, už jas bus perkama įvairios įrangos Atviram jaunimo centrui) ir „Ekologinio vandens turizmo Latvijoje ir Lietuvoje vystymas / Keliauk ekologiškai“ (Panevėžiui teks daugiau kaip 93,5 tūkst. Eur, bus įsigyta vandens šienavimo mašina Nevėžiui valyti, su projekto partneriais organizuotas bendras renginys). Kiti du projektai – „Eismo duomenų analizės ir intelektinės transporto sistemos (ITS) įdiegimas Liepojos ir Panevėžio miestuose“ (projekto vertė – per 280,5 tūkst. Eur), „Kraštotyros muziejaus kiemelio sutvarkymas“ (projekto vertė – beveik 705,9 tūkst. Eur).

Konkursinėje Latvijos, Lietuvos ir Baltarusijos bendradarbiavimo per sieną programoje nugalėtojais tapo 2 projektai: „Tarpvalstybinė lojalumo programa kultūrai ir turizmui skatinti“ (preliminariais duomenimis, Panevėžys gaus daugiau nei 216 tūkst. Eur. Už šias lėšas Dailės galerija 2018 m. organizuos tarptautinį keramikos simpoziumą, 2019 m. – konferenciją, plės edukacinę veiklą), „Istorinio ir kultūrinio paveldo sklaida tarp kaimyninių šalių pasitelkiant inovacijas muziejuose“ (Panevėžys gaus beveik 135 tūkst. Eur. Kraštotyros muziejus įsigis modernių ir inovatyvių priemonių, organizuos mokymus, festivalius, susitikimus, edukacines programas).

2017 m. infrastruktūros atnaujinimo projektams skirta 568,6 tūkst. Eur VIP lėšų: Alfonso Lipniūno progimnazijai, „Minties“ ir Vytauto Žemkalnio gimnazijoms modernizuoti, „Žemynos“ progimnazijos sporto aikštynui, lengvosios atletikos maniežui atnaujinti.

Rengiantis ES lėšomis įgyvendinti kitus miesto infrastruktūros gerinimo projektus, organizuoti Senvagės, Skaistakalnio parko su prieigomis, J. Čerkeso-Besparnio sodybos, Laisvės aikštės su prieigomis, autobusų stoties prieigų architektūrinių idėjų konkursai. Su laimėtojais pasirašytos sutartys, vykdomi projektavimo darbai. Miestui užsibrėžus pasistatyti S. Eidrigevičiaus menų centrą, vyko kūrybinės dirbtuvės. Techninio projekto konkursas paskelbtas 2018 m.

Toliau dirbama su paramos priemone ELENA, kuriai padedant, ketinama modernizuoti miesto apšvietimą.  

Nemažai padirbėta gerinant miesto gatvių infrastruktūrą. Gatvių remontui 2017 m. skirta beveik dvigubai daugiau lėšų nei 2016 m. (daugiau nei 1,6 mln. Eur). Pirmąkart gatvės tvarkytos moderniu karštojo regeneravimo kelyje metodu („Remix“ technologija). Už daugiau nei 1,2 mln. Eur atnaujinta 11 gatvių ar jų atkarpų: Tinklų g., Venslaviškio g. (nuo Elektronikos g. iki Senamiesčio g.), J. Biliūno g. (vakarinė pusė nuo Pajuostės pl. iki Venslaviškio g.), Elektronikos g., J. Tilvyčio g. (nuo V. Alanto g. ir J.Tilvyčio g. žiedinės sankryžos iki miesto ribos), Molainių g. (nuo Nemuno g. iki Projektuotojų g.), Rožių g. (nuo Smėlynės g. iki Amerikos g.), Nemuno g.: rytinė pusė nuo Nemunog. ̶ S. Kerbedžio g. ̶ Pušaloto g. žiedinės sankryžos iki Klaipėdos g., vakarinė pusė nuo Klaipėdos g. iki Parko g., nuo įvažos į „Cido“ areną iki Nemuno g. ̶ S. Kerbedžio g. ̶ Pušaloto g. žiedinės sankryžos. Pradėti „Remix“ darbai vakarinėje Nemuno g. atkarpoje (nuo Klaipėdos g. iki Parko g.).

Atliktas Marijonų g., žiedinės Pušaloto g., Nemuno g, J. Janonio g, S. Kerbedžio g. sankryžos remontas, dalis A. Mackevičiaus g. (nuo A. Mackevičiaus g. 57 iki 57A) rekonstrukcijos darbų. Sutvarkytos 53 daugiabučių namų įvažos, praplėstos 9 daugiabučių namų automobilių stovėjimo aikštelės, tvarkytos žvyruotos gatvės ir kt.  

Praplėstos Pašilių kapinės, parengtas Stetiškių g. (nuo Aitvarų g. iki Stetiškių g. 42) rekonstrukcijos projektas ir atlikta dalis darbų, parengti Pušaloto g. dalies kapitalinio remonto, Statybininkų g. rekonstrukcijos, Stoties g., Pušaloto g. ir Marijonų g. sankryžos rekonstravimo techniniai projektai, rengiami Molainių g. (nuo Projektuotojų g. iki Molainių g. pabaigos) rekonstrukcijos, Šiaurinės g. statybos techniniai projektai, parengtas A. Jakšto g. rekonstravimo techninis projektas.

Pokyčių buvo švietimo srityje. Nuo rudens Skaistakalnio pagrindinė mokykla tapo Beržų progimnazija, Mykolo Karkos pagrindinė mokykla nebekomplektuoja 9-ųjų klasių. Pardavus dalininko teises Panevėžio vyskupijos kurijai, nuo 2018 m. sausio 1 d. Kazimiero Paltaroko gimnazija tapo pirmąja miesto nevalstybine bendrojo ugdymo mokykla. 

2017 m. pradėta taikyti nauja mokinių priėmimo į bendrojo ugdymo mokyklas tvarka užtikrino mokymosi pagal skirtingas programas prieinamumą, priėmimo skaidrumą, tenkino tėvų ir mokinių poreikius renkantis mokyklą. Skatinant elektroninių paslaugų plėtrą, visiems mokiniams sudaryta galimybė naudotis skaitmenine privalomąja grožine literatūra.

2017 m. vaikams sudaryta galimybė vasarą lankyti savo įstaigą pagerino psichologinę savijautą daugiau kaip 3600 vaikų. 21 lopšelyje-darželyje įdiegtas „E. dienynas“.

Bene didžiausia naujovė socialinėje ir vaiko teisių apsaugos srityje – nebeliko Savivaldybei priklausančių globos namų, kur būtų laikinai apgyvendinami tėvų globos netekę vaikai. Dabar jie, kaip reikalauja ES ir šalies politika, apgyvendinami pas budinčius globėjus ar Socialinių paslaugų centro įsigytuose butuose.  

 Dar viena veikla, kurią norėtųsi išskirti, ̶ miesto rengimasis paminėti Valstybės atkūrimo 100-metį. Sudaryta ir nuolat pildoma renginių programa, visuomenei pristatyta koncepcija  „Šimtmetis su gėle“, organizuoti pirmieji projektai, akcijos (krokų sodinimo akcijos Laisvės aikštėje ir prie Muzikos mokyklos, Senvagėje pasodinti Nyderlandų Karalystės ambasados dovanoti tulpių svogūnėliai, savuosius Šimtmečio projektus pradėjo įvairios Savivaldybės įstaigos).
SAVIVALDYBĖS ADMINISTRACIJA

STRATEGINIS PLANAVIMAS, INVESTICIJOS IR BIUDŽETAS

Strateginis planavimas. Parengti ir Panevėžio miesto savivaldybės tarybos (toliau –Taryba) patvirtinti: Panevėžio miesto 2017–2019 m. veiklos planas, 2017–2019 m. socialinės ir ekonominės plėtros programos, Panevėžio miesto plėtros 2014–2020 m. strateginio plano 2016 m. ataskaita, socialinių ir ekonominių plėtros programų ataskaitos už 2016 m. 
Parengtas ir patvirtintas Panevėžio miesto savivaldybės administracijos 2017 m. veiklos planas.
Investicijos. 

2017 m. parengtos paraiškos ir pasirašytos 9 URBAN projektų finansavimo sutartys už 15,3 mln. Eur (iš jų Europos Sąjungos (ES) lėšos – 12,8 mln. Eur, valstybės biudžeto (VB) lėšos–1,1 mln., Savivaldybės – 1,4 mln. Eur):
1. „Nepriklausomybės aikštės ir jos prieigų sutvarkymas“. Projektui skirta 812 377,68 Eur (ES ir VB lėšos), Savivaldybės dalis – 103 638,32 Eur;
2. „Jaunimo sodo sutvarkymas“. Skirta 870 671 Eur (ES ir VB lėšos), Savivaldybės dalis – 70 595 Eur;
3. „J. Janonio gatvės (nuo žiedo iki Savitiškio g.) prieigų sutvarkymas“. Skirta 1 864 157 Eur (ES ir VB lėšos), Savivaldybės dalis – 151 147,99 Eur;
4. „Nevėžio upės ir pakrančių sutvarkymas (atkarpa nuo Stoties g. tilto iki Nemuno g. tilto)“. Skirta 612 732 Eur (ES ir VB lėšos), Savivaldybės dalis – 49 681 Eur;
5. „Kultūros ir poilsio parko modernizavimas, gerinant miesto gamtinę aplinką ir gyvenimo kokybę, skatinant lankytojų srautus, aktyvų laisvalaikį“. Skirta 2 866 513,95 Eur (ES ir VB lėšos), Savivaldybės dalis – 232 420,05 Eur;
6. „Viešųjų erdvių prie Panevėžio bendruomenių rūmų sutvarkymas“. Skirta 955 001,45 Eur (ES ir VB lėšos), Savivaldybės dalis – 77 432,55 Eur;
7. „Panevėžio Senvagės teritorijos kompleksinis sutvarkymas“. Skirta 2 532 353,77 Eur (ES ir VB lėšos), Savivaldybės dalis – 205 325,98 Eur;
8. „Skaistakalnio parko ir jo prieigų sutvarkymas“. Skirta 1 849 931,55 Eur (ES ir VB lėšos), Savivaldybės dalis – 149 994,45 Eur;
9. „Teritorijos prie „Ekrano“ marių konversija, pritaikant ją aktyviam poilsiui, užimtumui ir vietos verslo skatinimui“. Skirta 1 590 033 Eur (ES ir VB lėšos), Savivaldybės dalis – 128 921,70 Eur. 

2017 m. parengtos paraiškos ir pasirašytos 4 regioninio ir valstybinio planavimo projektų finansavimo sutartys už 2,94 mln. Eur (iš jų ES ir VB lėšos – 2,56 mln., Savivaldybės dalis – 0,38 mln. Eur):

1. „Neformaliojo švietimo infrastruktūros plėtra Panevėžio mieste“. Skirta 132 777,25 Eur (ES ir VB lėšos), Savivaldybės dalis – 39 222,88 Eur;
2. „Komunalinių atliekų rūšiuojamojo surinkimo infrastruktūra“. Skirta 1 905 648,65 Eur (ES ir VB lėšos), Savivaldybės dalis – 336 290,94 Eur;
3. „VšĮ Šv. Juozapo globos namų infrastruktūros modernizavimas ir paslaugų plėtra įkuriant savarankiško gyvenimo namus“. Skirta 460 574,87 Eur (100 proc. ES ir VB lėšų);
4. „Panevėžio miesto darnaus judumo plano parengimas“. Skirta 63 767 Eur (ES ir VB lėšos), Savivaldybės dalis – 11 253 Eur.

Parengtos 6 paraiškos, kurioms 2017 m. finansavimas dar nebuvo skirtas.

1. Projekto „Socialinio būsto plėtra“ paraiška. 2017-07-28 pateikta Centrinei projektų valdymo agentūrai (toliau  ̶ ir CPVA). Patikslinta 2017-08-25 ir 2017-10-30 (CPVA paraiškos įvertinimo terminą atidėjo iki 2018-02-28). Projekto vertė  ̶  2 030 040,19 Eur (iš jų – 1 725 534,16 Eur ES ir VB lėšos, Savivaldybės indėlis – 304 506,03 Eur);
2. Projekto „Moigių pastatų komplekso modernizavimas ir pritaikymas visuomenės poreikiams“ paraiška. 2017-10-30 pateikta CPVA. Projekto vertė  ̶ 1 526 953,77 Eur (iš jų ES ir VB lėšos – 1 198 462,06 Eur, Savivaldybės dalis – 328 491,71 Eur);
3. Projekto „Panevėžio miesto dailės galerijos aktualizavimas“ paraiška. 2017-11-15 pateikta CPVA. Projekto vertė  ̶ 1 085 573,20 Eur (iš jų ES ir VB lėšos – 922 737,22 Eur, Savivaldybės dalis – 162 835,98 Eur);
4. Projekto „Lopšelio-darželio „Rugelis“ vidaus patalpų ir ugdymo aplinkos modernizavimas“ paraiška. 2017-12-11 pateikta CPVA. Projekto vertė  ̶  235 486,99 Eur (iš jų ES ir VB lėšos –  217 825,47 Eur, Savivaldybės dalis – 17 661,52 Eur);
5. Projekto „Regos centro „Linelis“ pastato vidaus patalpų ir ugdymo aplinkos modernizavimas“ paraiška. 2017-12-11 pateikta CPVA. Projekto vertė  ̶  400 000 Eur (iš jų ES ir VB lėšos – 370 000 Eur, Savivaldybės dalis – 30 000 Eur);
6. Projekto „Panevėžio „Vilties“ progimnazijos vidaus patalpų ir ugdymo aplinkos modernizavimas“ paraiška. 2017-10-09 pateikta CPVA. Projekto vertė  ̶  764 065 Eur (iš jų ES ir VB lėšos – 706 760,12 Eur, Savivaldybės dalis – 57 304,88 Eur).
2014 ̶ 2020 m. Interreg V-A Latvija–Lietuva bendradarbiavimo per sieną programos II kvietimui su partneriais iš Latvijos pateiktos paraiškos:

1. „Socialinė įtrauktis ir jaunimo įgalinimas Panevėžyje ir Kuldygoje / Jaunimo įgalinimas“. Projekto vertė – 142 767,16 Eur, iš jų Savivaldybei tenka 74 832,51 Eur (miesto indėlis – 11 224,88 Eur);
2. „Ekologinio vandens turizmo Latvijoje ir Lietuvoje vystymas / Keliauk ekologiškai“ Projekto vertė – 618 194,27 Eur, iš jų Savivaldybei tenka 93 565 Eur (miesto indėlis  ̶ 14 034,75 Eur);
3. „Eismo duomenų analizės ir intelektinės transporto sistemos (ITS) įdiegimas Liepojos ir Panevėžio miestuose“. Projekto vertė – 280 586,54 Eur, iš jų Savivaldybei tenka 140 000,29 Eur (miesto indėlis – 21 000 Eur);
4. „Kraštotyros muziejaus kiemelio sutvarkymas“. Projekto vertė – 705 877,15 Eur, iš jų Savivaldybei tenka 352 936,15 Eur (miesto indėlis – 52 940,43 Eur).

Pirmieji du projektai jau paskelbti tarp nugalėtojų. Artimiausiu metu planuojama pasirašyti finansavimo sutartis. 

Konkursinėje 2014–2020 m. Europos kaimynystės priemonės Latvijos, Lietuvos ir Baltarusijos bendradarbiavimo per sieną programoje nugalėtojais tapo 2 projektai:

1. „Tarpvalstybinė lojalumo programa kultūrai ir turizmui skatinti“. Panevėžiui preliminariai teks 216 150,42 Eur (miesto indėlis – 21 615 Eur);
2. „Istorinio ir kultūrinio paveldo sklaida tarp kaimyninių šalių pasitelkiant inovacijas muziejuose“. Projekto vertė – 434 418,20 Eur, iš jų Panevėžiui teks 134 721,04 Eur (miesto indėlis – apie 13 472 Eur).

2017 m. infrastruktūros atnaujinimo projektams gauta 568 600 Eur VIP lėšų:

1. Alfonso Lipniūno progimnazijai modernizuoti – 80 000 Eur; 

2. „Minties“ gimnazijai modernizuoti – 76 600 Eur;

3. Vytauto Žemkalnio gimnazijos pastatui modernizuoti, avarinės būklės požymiams ir kt. trūkumams šalinti  ̶  80 000 Eur;

4. „Žemynos“ progimnazijos sporto aikštynui modernizuoti – 232 000 Eur;

5. Lengvosios atletikos maniežui modernizuoti – 100 000 Eur. 

2017 m. vyko 7 Investicijų projektų atrankos grupės posėdžiai, 29 atsiskaitymo už investicijų projektų įgyvendinimo eigą posėdžiai, 29 pasitarimai dėl „Urban“ projektų. 

Biudžetas.

2017 m. biudžetas įvykdytas. Planuotos pajamos viršytos 140,3 tūkst. Eur. Per metus iždas gavo 76 737,7 tūkst. Eur.

2017 m. vasario 23 d. patvirtintas biudžetas – 72 235 tūkst. Eur pajamų ir 73 647,1 tūkst. Eur išlaidų. Išlaidos 1412,1 tūkst. Eur viršijo pajamas dėl paskolų investicijų projektams.
Per metus biudžetas tikslintas 5 kartus. Pajamų ir išlaidų padidinta 4362,4 tūkst. Eur: iš mokesčių ir kt. – 1827,7 tūkst. Eur, biudžeto dotacijų  ̶  2281,3 tūkst. Eur (iš jų 1115,6 tūkst. Eur – ES ir kitos finansinės paramos lėšos), 253,4 tūkst. Eur – biudžetinių įstaigų pajamų už paslaugas. 

Patikslinus biudžetą, planuota gauti 76 597,4 tūkst. Eur pajamų, surinkta 140,3 tūkst. Eur daugiau – 76 737,7 tūkst. Eur. Daugiau gauta gyventojų pajamų mokesčio (1044,5 tūkst. Eur), žemės mokesčio (99,1 tūkst. Eur), biudžetinių įstaigų pajamų (95,9 tūkst. Eur). Tik iš dviejų šaltinių nsurinkta prognozuotų pajamų – nekilnojamojo turto mokesčio (82 tūkst. Eur) ir mokesčio už aplinkos taršą (3,5 tūkst. Eur). 

Savivaldybės biudžeto išlaidoms skirta 78 009,5 tūkst. Eur. Daugiausia – švietimui (44 319,5 tūkst. Eur arba 58,4 proc. asignavimų), socialinei apsaugai (9451,1 tūkst. Eur arba 12,4 proc. asignavimų) ir ekonomikos funkcijai (6 351,1 tūkst. Eur arba 8,4 proc. asignavimų). 

Savivaldybė įvykdė visus numatytus finansinius įsipareigojimus. Žymiai sumažinti įsiskolinimai. Mokėtinos sumos (bendra skola) 2017 m. gruodžio 31 d. sudarė 7 828,8 tūkst. Eur – palyginti su buvusia 2016 m. gruodžio 31 d., sumažėjo 5 320,1 tūkst. Eur. Atsiskaityta už miesto tvarkymo, statybos darbus, lengvatinį keleivių vežimą, sumažėjo skolų už šildymą. Iš mokėtinų sumų 6 285,3 tūkst. Eur sudaro paskolos bankams. Savivaldybė pradelstų (ilgesnių kaip 45 dienų) įsiskolinimų 2017 m. gruodžio 31 d. neturėjo.
Parengtas ir patvirtintas 2016 m. konsoliduotųjų ataskaitų rinkinys.  
Biudžeto lėšomis buvo finansuojama 80 asignavimų valdytojų.

CENTRALIZUOTAS VIDAUS AUDITAS

2017 m. vidaus auditas buvo atliekamas vadovaujantis bendru veiklos principu – audituojama aplinka pirmiausia vertinta vidaus kontrolės sistemos veikimo požiūriu. 
Atlikto vidaus audito rezultatai atskleidė esamos vidaus kontrolės sistemos bendrąsias rizikas ir jų valdymo ypatumus. 
Buvo siekiama nustatyti ir įvertinti, ar audituojamųjų veikla vykdoma efektyviai ir rezultatyviai, ar ji atitinka įstatymų ir kitų teisės aktų reikalavimus.
2017 m. atliekant vidaus auditą (vykdyta 11), vykdyti 7 poauditiniai patikrinimai, 1 korupcijos pasireiškimo tikimybės nustatymas, įvertinti 4 savivaldybės administracijos atžvilgiu priimti nepalankūs teismų sprendimai, organizuoti 4 Antikorupcijos komisijos posėdžiai, parengti 4 Tarybos sprendimai. 

Pateikta 211 rekomendacijų dėl viešųjų juridinių asmenų veiklos gerinimo. Rezultatai leido plačiau pažvelgti į savivaldybės administracijos struktūrinių padalinių veiklą, jų funkcijas, veikiančią vidaus kontrolės sistemą, audituojamų struktūrinių padalinių vadovų, specialistų pastangas valdyti procesus ir gerinti savo veiklą. 

Vidaus auditu siekta kvalifikuotai akcentuoti neatitikimus, pateikti esmines rekomendacijas, kurios padėtų gerinti struktūrinių padalinių veiklą, teikiamų viešųjų paslaugų kokybę, sudarytų galimybes skyriams efektyviau vykdyti paskirtas funkcijas.

Centralizuoto vidaus audito skyriaus specialistai dalyvavo 4 darbo grupių ir 3 komisijų veikloje.
CIVILINĖ METRIKACIJA

Civilinės metrikacijos skyrius 2017 m. registravo gimimo, mirties, santuokų sudarymo ir nutraukimo, tėvystės (motinystės) pripažinimo, įvaikinimo, vardo, pavardės pakeitimo faktus. Apskaitė gimimo, mirties, santuokų sudarymo ir nutraukimo įrašus, surašytus užsienio valstybėse. Keitė, taisė, pildė, anuliavo civilinės būklės aktų įrašus, atkūrė dingusius dokumentus, archyvavo įrašų registravimo knygas.

Vaikų gimimo įrašai. Užregistruota 1015 gimimų, iš jų 184 – gimę užsienio valstybėse.

Gyventojų mirties atvejai. Užregistruota 1458 mirties atvejų, iš jų 27 – užsienio valstybėse.

Santuokų, jubiliejų civilinės apeigos. Priimta 617 prašymų įregistruoti santuoką, įregistruotos 579 santuokos. Iš jų 395 sudarytos Panevėžio miesto savivaldybės Civilinės metrikacijos skyriuje, 122 – bažnyčioje, 62 santuokos įregistruotos užsienio valstybėse.

Santuokos nutraukimas. Užregistruota 281 ištuoka, iš jų 6 – užsienyje.

Skyrius rengė dokumentus, rašė ir tvirtino išvadas keisti, papildyti, ištaisyti, atkurti ir anuliuoti civilinės būklės įrašus:

1. anuliavo 8 civilinės būklės aktų įrašus;
2. surašė 337 papildymo, pakeitimo civilinės būklės akto įrašus;
3. parengė 24 papildymo, pakeitimo, ištaisymo bylas;
4. pakeitė 125 gyventojams vardą ir (ar) pavardę.

Saugojo civilinės būklės aktų įrašų ir kitų dokumentų bylas, išdavė atitinkamas pažymas, civilinės būklės įrašų nuorašus,  išrašus, kopijas juridiniams ir fiziniams asmenims. 

1. išdavė 108 pažymas apie šeiminę padėtį santuokai registruoti užsienio valstybėse;
2. išdavė 5 vaikų įvaikinimo dokumentus;
3. 12 vaikų pripažinta tėvystė teismo sprendimu.

Skyrius užregistravo gautus 1438 raštus, išsiuntė 1619 dokumentų, paklausimų ir kitos korespondencijos.

Kita skyriaus veikla: 

1. rengė dokumentus ir teikė išvadas Teisingumo ministerijai dėl piliečių vardo, pavardės, tautybės pakeitimo;
2. civilinės būklės aktų įrašų elektroninę versiją tiesioginės kreipties būdu siuntė Gyventojų registro tarnybai prie Susisiekimo reikalų ministerijos, medicininius mirties liudijimus ir kitus mirties faktą patvirtinančius dokumentus siuntė Higienos institutui;
3. dalyvavo teismuose nagrinėjant bylas dėl juridinę reikšmę turinčių faktų nustatymo; 
4. teikė konsultacijas miesto gyventojams gimimo, santuokos ir jos nutraukimo, šeimos, mirties klausimais.

CIVILINĖ SAUGA 

Kaip ir buvo planuota, 2017 m. įgyvendintos visos Panevėžio miesto savivaldybės ekstremaliųjų situacijų prevencijos priemonių plane 2015  ̶  2017 metams numatytos priemonės.
Ekstremaliųjų situacijų likvidavimo darbus koordinuoja Ekstremaliųjų situacijų komisija (ESK), kurios vadovas yra Savivaldybės administracijos direktorius. 2017 m. įvyko 6 ESK posėdžiai.
Aptarti aktualūs civilinės saugos klausimai: 2016 m. veiklos ataskaita, 2017 m. Savivaldybės lygio pratybos, priemonės vandens telkiniuose nuskendusių asmenų skaičiui mažinti, civilinės saugos mokymai, pasirengimas šaltajam metų periodui, prevencijos priemonių stiprinimas per šventes, kiemų ir siaurų gatvelių užstatymas automobiliais, renovuojamų namų griežtesnė priežiūra ir kt.
Gegužės mėn. ESK posėdis vyko „Karaliaus kirčio“ pratybų metu. Rugsėjo mėn. organizuotos Savivaldybės lygio kompleksinės pratybos „Civilinės saugos sistemos subjektų reagavimas, padarinių likvidavimas įvykus elektros energijos ir dujų tiekimo sutrikimui Panevėžio mieste (Žemaičių mikrorajone)“. Pratybose dalyvavo mieste veikiančių civilinės saugos sistemos subjektų atstovai, ESK ir Ekstremaliųjų situacijų operacijų centro nariai. Pratybas gerai įvertino Panevėžio ir Pasvalio rajonų savivaldybių atstovai.

2017 m. Panevėžyje įvyko 4 ekstremaliojo įvykio kriterijus atitinkantys įvykiai: 

1. sausio 8 d. 9.21 val. Ukmergės g. 45. Gautas pranešimas, kad muilo fabriko aikštelėje naktį susprogdintas parkomatas. Įvestas planas ,,Skydas“; 
2. sausio 24 d. paskelbta gripo epidemija (atšaukta vasario 23 d.);
3. birželio 3 d. 12.01 val. Tinklų g. 11, krūmuose, netoli geležinkelio, rastas sprogmuo. Įvestas planas ,,Skydas“. Atvykę išminuotojai rastą prieštankinę miną išsivežė;
4. lapkričio 12 d. 18.17 val. Berčiūnų g. 3, individualiame name rasta granata. Įvestas planas „Skydas“. Žmones evakavo policijos pareigūnai. Išminuotojai granatą RGD-33 išsivežė.

Miesto gyventojams perspėti naudojamos centralizuoto valdymo elektros sirenos. Perspėjimo sistemą civilinę saugą reglamentuojančių teisės aktų nustatyta tvarka ir grafiku prižiūri V. Sipavičiaus įmonė. 

Savivaldybė yra prisijungusi prie gyventojų perspėjimo ir informavimo sistemos (GPIIS). Šios paskirtis – ekstremaliųjų situacijų ar jų grėsmės atvejais teikti Lietuvos gyventojams ir užsienio piliečiams, esantiems miesto ar šalies teritorijoje, nemokamas perspėjimo ir informavimo paslaugas mobiliaisiais telefonais. Tereikia mobiliojo telefono aparate suaktyvinti pranešimų priėmimų funkciją.   
Panevėžio mieste parinkti 79 kolektyvinės apsaugos statiniai (slėptuvių ar tam pritaikyti). Vadovaujantis naujausiais civilinės saugos teisės aktais, pagal kuriuos daugumą pastatų rūsių galima naudoti kaip kolektyvinės apsaugos priemones, mieste esant būtinybei trumpalaikę apsaugą galima suteikti apie 100 proc. gyventojų.
Vadovaujantis Ekstremaliųjų situacijų prevencijos priemonių planu, 2017 m. patikrinta 25 įstaigų, organizacijų ir ūkio subjektų civilinės saugos būklė: 24 įvertinta patenkinamai, 1 – nepatenkinamai. Pastarajam duotas terminas įvykdyti civilinės saugos reikalavimus, pateiktos rekomendacijos. 
Miesto gyventojų švietimas vykdytas vadovaujantis Gyventojų švietimo civilinės saugos klausimais planu, t. t., per miesto žiniasklaidą, rengiant paskaitas švietimo įstaigose, kitose įstaigose, ūkio subjektuose.  
Savivaldybė vykdė mobilizacijos administravimo funkciją. 
Parengtas ir patvirtintas Savivaldybės mobilizacijos planas. 
Mobilizacijos ir pilietinio pasipriešinimo departamentui prie Krašto apsaugos ministerijos. teikti duomenys dėl mobilizacijos ir priimančios šalies paramos vykdymo, paramos galimybių katalogo atnaujinimo. 

E. PLĖTRA 

Informacinė visuomenė buvo plėtojama, įgyvendinant Panevėžio miesto plėtros strateginį ir veiklos planus, Informacinės visuomenės plėtros programą ir įvairius projektus.
Daug dėmesio buvo skiriama viešajam administravimui modernizuoti ir el. paslaugų plėtrai. Buvo diegiamos priemonės administracinei naštai mažinti, taikant informacines sistemas ir teikiant el. paslaugas.
Visiems miesto mokiniams sudaryta galimybė naudotis skaitmenine privalomąja grožine literatūra.
Buvo organizuojama el. informacijos sauga, priežiūra užtikrinant informacijos konfidencialumą, vientisumą ir prieinamumą. Rengiami, peržiūrimi ir atnaujinami duomenų saugos dokumentai, diegiamos naujos ir modernizuojamos techninės, programinės duomenų saugos priemonės.
Įdiegta tiesioginės transliacijos ir posėdžių archyvo sistemos įrašų stebėjimo per Youtube platforma.
Plėtojant geografinės informacinės sistemos paslaugas, įdiegtas geoportalas maps.panevezys.lt, technologiškai parengta interneto svetainė globalus.panevezys.lt. 
Visoms pavaldžioms biudžetinėms įstaigoms nupirktos dokumentų valdymo sistemos „Avilys“ licencijos.
Visos Savivaldybės įstaigos prijungtos prie E. pristatymo informacinės sistemos.
Daug dėmesio skirta el. paslaugų plėtrai. Savivaldybės interneto svetainėje www.panevezys.lt sukurtos 4 naujos, atnaujintos 102 paslaugos.
Įgyvendinant Vidaus reikalų ministerijos projektą „Centralizuotas savivaldybių paslaugų perkėlimas į elektroninę erdvę“ parengta informacinė medžiaga, susijusi su portale epaslaugos.lt teikiamomis paslaugomis, pateikta Savivaldybės viešajai bibliotekai. Bibliotekos darbuotojai skatino gyventojus naudotis elektroninėmis paslaugomis. Jų naudojimas išaugo nuo 38 užsakymų 2016 m. iki 260 užsakymų 2017 m. 
Įdiegta pažangi skaitmeninio turinio vaizdo ir konferencinė įranga.
Įdiegta saugi belaidžio ryšio WI-FI technologija Savivaldybės administracijos pastate. 
Įdiegta saugi įstaigos tinklo perimetro ugniasienė, įvykdytas įstaigos apsaugos nuo kenkėjiško kodo sistemos serverinės dalies perkėlimas į didesnio našumo tarnybinę stotį.
Duomenų bazių kopijoms kaupti nutolusioje darbo vietoje įdiegta atnaujinta programinė įranga.
Tęsiami informacinių sistemų, atskirų modulių integravimo darbai, įdiegti nauji informacinių sistemų ir duomenų bazių funkcionalumo, duomenų patikimumo bei saugumo užtikrinimo technologiniai ir programiniai sprendimai.
21 ikimokyklinio ugdymo mokykloje įdiegtas „E. dienynas“.
Nuo 2017 m.liepos 1 d. pradėta naudoti „E. sąskaita“ (sudaryta galimybė prekių, paslaugų, darbų tiekėjams, vykdantiems viešųjų pirkimų sutartis, teikti, o Savivaldybės administracijai gauti elektronines PVM sąskaitas faktūras, sąskaitas faktūras, kreditinius ir debetinius dokumentus bei avansines sąskaitas internetu).
Atnaujintos ir išplėtotos informacinės sistemos:
1. Ikimokyklinio ugdymo mokyklų vaikų registracijos ir eilių sudarymo;
2. Centralizuoto mokinių priėmimo į mokyklas; 
3. Dokumentų valdymo sistemos „Avilys“;
4. Finansų apskaitos valdymo pagal VSAFAS (pvz., įsigaliojus naujam Darbo kodeksui, pasikeitus bendros mokėjimų eurais erdvės SEPA informacijos struktūra realizuota galimybė Savivaldybės administracijos darbuotojams iš IS Biudžetas VS el. paštu siųsti atsiskaitymo (atlyginimo) lapelius, o paslaugų gavėjams (debitoriams) – sąskaitas faktūras ir kt. dokumentus) ir kt.

Atnaujinta kompiuterių techninė ir sisteminė programinė įranga.

KOMUNIKACIJA, RINKODARA

Savivaldybės veiklos viešinimas. Vykdydamas viešųjų ryšių strategiją, Savivaldybės administracijos Komunikacijos skyrius nuolat informavo miesto ir šalies visuomenę apie Savivaldybės veiklą, miesto įvykius ir renginius. Parengta 750 pranešimų apie Savivaldybės darbą, dar 400 apie miesto renginius. Kasdien buvo atliekama miesto, respublikinės, interneto žiniasklaidos informacijos analizė, teikiami siūlymai Savivaldybės vadovams. 
Oficialiai informacijai skelbti Savivaldybė viešųjų pirkimų būdu buvo įsigijusi plotą spaudoje, TV eterį, informacijos sklaidą interneto svetainėje www.jp.lt, radijuje. 
Kas savaitę rengiamas Savivaldybės informacinis puslapis „Savivaldybės žinios“, leidžiamas kiekvieną antradienį miesto dienraštyje „Sekundė“. Parengti 52 puslapiai, juose miesto gyventojai buvo supažindinami su svarbiausiais Savivaldybės vadovų, Tarybos ir Savivaldybės administracijos sprendimais, iniciatyvomis, investicijų, miesto plėtros ir kitais projektais, laimėjimais, renginiais. Dienraštyje taip pat spausdinami mero sveikinimai, įvairūs skelbimai ir pan.
Savivaldybės naujienos transliuojamos Gerų naujienų televizijoje (GNTV). Savivaldybės veiklai, darbams parodyti nupirkti 2 reportažai per mėnesį, pagal poreikį – reklaminiai klipai, kvietimai ar pan. (4 per metus).     

Savivaldybės mero tribūna, sveikinimai, aktualūs vadovų komentarai, pasisakymai skelbiami laikraštyje „Panevėžio kraštas“.
Komunikacijos skyriaus parengti pranešimai spaudai, aktualijos, vadovų komentarai skelbiami www.jp.lt. Čia vyksta ir tiesioginės Tarybos posėdžių transliacijos. Be to, portalo žurnalistai kas mėnesį parengia po du Savivaldybės inicijuotus straipsnius. 
Aktualiausios Savivaldybės naujienos kasdien rodomos lauko vaizdo ekrane ACM.  
5 mėnesius (iki birželio mėn.) Savivaldybės vadovai, atstovai radijo stoties „Pulsas“ laidoje „Valanda su valdžia“ pristatydavo naujausius sprendimus, veiklą, renginius.

 Siekiant gerinti miesto įvaizdį platinami pranešimai spaudai ne tik miesto, bet ir respublikinėms žiniasklaidos priemonėms, naujienų agentūroms, interneto portalams. Mero veiklai viešinti taip pat skiriamas ypatingas dėmesys – kartu dalyvaujama pasitarimuose, posėdžiuose, susitikimuose, pristatymuose, įvairiuose renginiuose, apie tai rengiami pranešimai spaudai. 
Komunikacijos skyrius vedė šiuos Savivaldybės renginius: Kultūros vakarą, šimtukininkų pasveikinimą, akcijos „Šimtmetis su gėle“ pristatymą Laisvės aikštėje  ̶  krokų sodinimą ir kt.
2017 m. tęsta miesto komunikacijos linija „Panevėžys atsinaujina!“. Taip siekiama atkreipti dėmesį į teigiamus miesto pokyčius, pradėtus, pradedamus ar planuojamus projektus (tarp jų – ketinamus įgyvendinti ES fondų investicijomis), iniciatyvas, infrastruktūros gerinimo darbus.  Miesto atsinaujinimo tema atsispindėjo ypač didelio gyventojų dėmesio sulaukusiame 3D gatvės meno piešinyje (Laisvės aikštė, menininkas Saulius Gudelevičius), Savivaldybės stende Panevėžio miesto gimtadienio šventėje, parodoje „EXPO Aukštaitija“, žurnalo „IQ“ skaitytojams platintame „Aukštaitijos verslo“ žurnale, metų pabaigoje viešinant miesto investicinius projektus (žurnale „IQ“, respublikiniuose naujienų portaluose www.alfa.lt ir www.bns.lt, miesto dienraštyje), suvenyruose (rašikliai, magnetukai, lipdukai), atitinkamuose pranešimuose, miestą pristatančiose skaidrėse.
Tai, kad Panevėžys atsinaujina, skelbia ir grotažymė Facebook paskyroje, specialiais ženklais žymimi didesni gatvių rekonstrukcijos, remonto darbai, nestacionarūs socialinės reklamos stendai.
 Apie patogų, įdomų, patrauklų gyventi miestą sukurtas ir prieš Šv. Kalėdas paskelbtas reklaminis miesto klipas. Kovo 8 d. duomenimis, vien Savivaldybės „Facebook“ paskyroje jis peržiūrėtas 144 tūkst. kartų, įvertintas per 2870 mygtukų „patinka“, 936 pasidalijimų.   
Savivaldybės interneto svetainė, socialinė paskyra Facebook. Komunikacijos skyriaus koordinuojama ir nuolat pildoma Savivaldybės interneto svetainė www.panevezys.lt kasmet sulaukia daugiau lankytojų. Skelbiamos naujienos, priėmimo į darbą, konkursų skelbimai, informacija, kur praleisti laisvalaikį, aktualijos, apklausos, pristatomi nauji projektai, idėjos, iniciatyvos („Atnaujinkime miesto kostiumą“, „Dovana miestui“, architektūrinių idėjų konkursai ir kt.), Savivaldybės vadovų darbotvarkės, Tarybos sprendimų projektai, Tarybos posėdžių tiesioginės transliacijos, atnaujintas virtualus turas po Panevėžį, pildoma fotografijų ir vaizdo įrašų galerija. Savo sričių duomenis atnaujina Savivaldybės administracijos skyriai.

Savivaldybės interneto svetainėje www.panevezys.lt kasdien apsilanko apie 2000 lankytojų, dar 582 (2016 m. – 555) užsisako el. paštu siunčiamas naujienas, 470 (2016 m. – 436) – aktualijas, 475 (2016 m. – 446) – informaciją, kur praleisti laisvalaikį, 730 (2016 m. – 681) – priėmimo į darbą, 521 (2016 m. – 474) – konkursų skelbimus. 2017 m. gyventojai toliau naudojosi el. demokratijos priemonėmis: registruota ir atsakyta gyventojams dėl 81 el. problemos, 2 el. skundų, 20 el. paklausimų, 1 el. iniciatyvos. 
Labiausiai didėjo Savivaldybės paskyros Facebook socialiniame tinkle vartotojų auditorija. 2017 m. ji išaugo iki 11 000 (2016 m. buvo 8898) mėgėjų. Pagal šį rodiklį Panevėžys – trečias tarp didžiųjų miestų (po Kauno ir Vilniaus).  
Facebook paskyroje platintos naujienos, informacija apie renginius, darbo skelbimai, konkursai, akcijos, publikuotos nuotraukos ir jų albumai (ypač po didžiųjų renginių, valstybės švenčių). Daugėja skelbiamų vaizdo reportažų (pastarieji talpinami ir Youtube Savivaldybės paskyroje). 
Gerinant miesto įvaizdį, tiek svetainėje www.panevezys.lt, tiek Facebook paskyroje dalijamasi ir geriausiomis kitų įstaigų, organizacijų naujienomis, įvairiais panevėžiečių laimėjimais.

Miesto rinkodara. Biudžetinei rinkodaros programai 2017 m. skirta 764,4 tūkst. Eur. Iš jų 604,5 tūkst. Eur – „Cido“ arenos koncesijos mokestis, 25,9 tūkst. Eur – Panevėžio turizmo informacijos centrui (pagal iki 2018 m. galiojančią 3 metų sutartį).  
Mero vadovaujama ir Komunikacijos skyriaus koordinuojama Miesto rinkodaros darbo grupė disponavo 146 tūkst. Eur.  
Įgyvendintos visos suplanuotos priemonės: informacijos sklaida spaudoje, radijuje, televizijoje, interneto, socialinėje žiniasklaidoje, įsigytos fotografo paslaugos (2017 m. Savivaldybei perduota 3100 miesto, renginių nuotraukų), suvenyrų. Sukurtas naujas Panevėžio miesto garbės piliečio ženklas, naujas reklaminis miesto vaizdo klipas, išleistas reprezentacinis miesto leidinys „Panevėžys. Jausmai“ ir kt.   
Išrinkti ir apdovanoti 2017-ųjų Metų panevėžiečiai. Jais tapo parolimpietė lengvaatletė, daugkartinė Europos aklųjų ir silpnaregių lengvosios atletikos čempionė, parolimpinių žaidynių prizininkė S. Markevičienė, Prancūzijos garbės legiono ordino kavalierė, knygnešio J. Masiulio anūkė ir knygyno savininkė, aktorė K. Masiulytė-Paliulienė, plaukikas D. Rapšys, krepšinio klubo „Lietkabelis“ prezidentas A. Bieliauskas, kompozitorius, pianistas, džiazo muzikos atlikėjas J. R. Bagdonas.
Vykdomi bendruomeniškumą, pasididžiavimą miestu skatinantys ir miesto įvaizdį gerinantys konkursai, projektai, akcijos: Metų panevėžiečių rinkimai ir apdovanojimai, moksleivių fotografijų konkursas „Panevėžys – mano miestas“. Laisvės aikštę papuošė modernus 3D gatvės meno piešinys. Dalyvauta rengiant ir viešinant Valstybės 100-mečio minėjimo Panevėžyje programą bei projektus, miesto tvarkymo akciją „Darom“, kamerinių spektaklių festivalį, festivalį „Europos kinas ir dieną, ir naktį“, vasaros projektą „Susitikime penktadienį“, Konstitucijos egzaminą, akcijas „Dovana miestui“, „Atnaujinkime miesto kostiumą“, „Apsaugok mane“, „Maisto bankas“,  ultratriatlono čempionatą, gražiausiai tvarkomos aplinkos konkursą, Nacionalinį diktantą, 514-ąjį miesto gimtadienį, festivalį „Laisvės pavasaris“, Vasarvidžio šventę, Kalėdinės eglės įžiebimo ceremoniją ir kt. Ypač daug dėmesio skirta jau pradėtiems ar planuojamiems ES lėšomis įgyvendinti projektams, miesto infrastruktūros gerinimo iniciatyvoms viešinti: Senvagės ir Skaistakalnio parko, J. Čerkeso-Besparnio sodybos, Laisvės aikštės su prieigomis, darnaus judumo plano, Nepriklausomybės aikštės, Bendruomenių rūmų aplinkos, atnaujinamų gatvių, įvažų, ikimokyklinių įstaigų pastatų ir kt.
Skyrius parengė Savivaldybės stendą ir dirbo jame miesto gimtadienio šventės metu. Bendruomenei pristatytos Senvagės ir Skaistakalnio parko idėjos. Žmonės rinko savo favoritę.   
Skyrius parengė Savivaldybės stendą parodai „EXPO Aukštaitija“. Čia su Investicijų poskyrio, Miesto plėtros skyriaus specialistais pristatė 2014–2020 m. ES investicijų laikotarpio miesto planus, svarbiausius projektus, privačias iniciatyvas. Stende su gyventojais bendravo miesto vadovai. 
Susitikimai su visuomene. Visus metus moksleiviams Savivaldybėje rengiamos ekskursijos, supažindinančios su Savivaldybės veikla, suteikiančios galimybę tiesiogiai pabendrauti su miesto vadovais. Su bendruomene tartasi dėl atliekų tvarkymo, būsimosios biokuro katilinės, socialinio būsto, Jurginų gatvės statybų ir kt. 
Tarptautinis bendradarbiavimas. Panevėžyje vyko 9 mero susitikimai su diplomatinio korpuso atstovais, lankėsi 13 miestų partnerių delegacijų ir 18 užsienio šalių delegacijų. Savivaldybės atstovai vyko į 20 vizitų.
Bendravimas, susitikimai, projektai vyko su Kroatijos, Prancūzijos, Vatikano, Estijos, Japonijos, Nyderlandų diplomatiniu korpusu, Rustaviu (Gruzija), miestų partnerių delegacijomis iš Liuneno (Vokietija), Guso (Nyderlandai), Daugpilio (Latvija), Liublino (Lenkija), Vinycios (Ukraina), Maramurešo apskrities (Rumunija), Ramlos (Izraelis). Parengti 2 mero vizitai į Šv. Jokūbo kelio asociacijos posėdžius Asyžiuje (Italija) ir Santjago de Komposteloje (Ispanija).
Savivaldybėje priimti NATO pajėgų delegacija, Didžiosios Britanijos, Švedijos, Indonezijos, Ispanijos, Austrijos, Prancūzijos, Turkijos, Ukrainos, Italijos, Vokietijos, Norvegijos, Makedonijos, Baltarusijos, Rusijos, Slovakijos, Latvijos, Airijos, Japonijos, Vengrijos, Rumunijos, Lenkijos, Bulgarijos delegacijos ir atstovai.
Dalyvauta 3 Baltijos miestų sąjungos posėdžiuose.
Atnaujinama Savivaldybės interneto svetainė www.panevezys.lt anglų k.

Turizmas. Turizmo informacijos centrą (TIC) aplankė daugiau nei 11 500 turistų, tarp jų 2 800 iš 28 užsienio šalių. Daugiausia (60 proc.) – iš Latvijos ir jos sostinės Rygos. Nemaža dalis organizuotų turistų grupių atvyksta iš Rygos, Jelgavos, Daugpilio ir kitų Latvijos miestų. Estai ir lenkai sudaro po 10 proc.; 20 proc. lankytojų – iš kitų šalių. 
Dažniausiai TIS lankosi pavieniai žmonės ir šeimos. Pagrindinis informacijos tikslas – miesto žemėlapis, lankytinos vietos mieste, netoli miesto arba įdomiausi objektai, nakvynės ir maitinimo vietos. Didžiausias turistų srautas – gegužės  ̶ rugsėjo mėn.
Šiltojo sezono metu, savaitgaliais, Panevėžio centre galima sutikti ir svečių iš kitų miestų. Organizuotos turistų grupės atvyksta iš Šiaulių, Kauno, Telšių, Alytaus, Kėdainių, Vilniaus ir kitų miestų. Užsakomos ekskursijos nuo kelių valandų iki visos dienos. Svečiai susipažįsta su miestu, lanko muziejus, galerijas, užsako spektaklius ar edukacines programas, keliauju siauruku. 
TIC paskyrą socialiniame Facebook tinkle kas mėnesį aplanko 6 000 ̶ 8 000 stebėtojų. Interneto svetainę www.panevezysinfo.lt kasdien – per 200. Atlikti parengiamieji darbai planuojant naują TIC svetainę. 
TIC vedė 17 nemokamų ekskursijų po Panevėžį, organizavo Europos paveldo dienas, Pasaulinę turizmo dieną, dalyvavo Dienoje be automobilio. 
Panevėžys „Adventur“ parodoje (Vilnius) pristatytas stendu „Gurmaniškai pas Miltinį“ su Gabrielės Petkevičaitės-Bitės biblioteka, J. Miltinio dramos teatru, J. Masiulio knygynu, Aukštaitijos siauruoju geležinkeliu. Tarptautinėje turizmo parodoje Rygoje „Baltour“ miestas dalyvavo bendrame Aukštaitijos stende.
Išspausdinta ir nemokamai išplatinta per 1 000 lankstinukų ir skrajučių su informacija apie miesto maršrutus „Susipažinkime Panevėžyje, susitikime penktadienį“, 300 Panevėžio miesto dviračių schemų, 500 informacinių 2018 m. kalendorių.
TIC savo patalpose organizavo mokinių darbų parodas. Dalyvavo Fotografijos galerijos projekte „Laisvės ir tapatybės ženklai“. Skaitė pranešimus miesto ir rajono pedagogų švietimo centruose, pokylių namuose „Vasaris“, „Minties“ gimnazijoje, Rožyno progimnazijoje, Lietuvos turizmo forume „Lėtosios kelionės. O čia ar buvai?“.                  

KULTŪRA IR MENAS 

Kultūros finansavimas 

2015 ̶ 2017 m. Kultūros programai skiriama vis daugiau lėšų.

	2015 ̶ 2017 m. lėšų pokyčio analizė 

	Metai
	Biudžetinėms kultūros įstaigoms išlaikyti
	Projektinės lėšos
	Kultū-ros pro-gramos lėšos 
	Proc. kultū-rai nuo ben-dro biu-džeto
	Lėšų (proc.) projek-tams visoje kultū-ros pro-gra-moje

	
	
	Meno stipendi-

joms
	Kultū-

ros ir meno projek-

tams
	Mėgė-

jų menui ska-

tinti
	Valsty-binėms ir miesto šven-tėms
	Projek-tinės lėšos iš viso
	
	
	

	2015
	2 815 700
	3470
	28 196
	6 000
	85 420
	123 086
	2 938 786
	4,32
	4

	2016
	3 343 600
	9900
	40 000
	6 000
	100 000
	155 900
	3 399 500
	4,95
	5

	2017
	3 855 700
	9900
	53 900
	8 000
	130 000
	201 800
	3 938 400
	5,05
	5


Pastaba. Neįtrauktos lėšos kapitalo investicijoms. 
Kaip matyti iš lentelės, projektams tenka tik 4–5 proc. viso Kultūros programos biudžeto (likę 95 ̶ 96 proc. – įstaigoms išlaikyti). Kultūrinio gyvenimo įvairovei užtikrinti lėšų santykis 15:85.
Kultūros ir meno skyrius 2017 m. parengė 14 Tarybos sprendimų, 10 Savivaldybės administracijos direktoriaus įsakymų.
Surengti 46 Renginių organizavimo komisijos posėdžiai, išduoti 144 leidimai organizuoti renginius lauke.
Koordinuota 8 pavaldžių įstaigų kultūrinė veikla: Savivaldybės viešosios bibliotekos, Kraštotyros muziejaus, Dailės galerijos, teatro „Menas“, Lėlių vežimo, Muzikinio teatrų, Kultūros centro Panevėžio bendruomenių rūmų, kino centro „Garsas“. Skyrius analizavo ir derino jų metų, mėnesio kūrybinius ir sezoninius planus, veiklos ataskaitas, rengė ataskaitas Kultūros ministerijai ir Lietuvos nacionaliniam kultūros centrui, teikė kitus duomenis, telkė kultūros įstaigas  bendriems projektams.
Kultūros ir meno projektams iš dalies finansuoti 2017 m. iš savivaldybės biudžeto buvo skirta 55 900 Eur. Jie padalyti 42 projektams, iš jų 1 dėl lėšų stokos neįgyvendintas (negauta finansavimo iš Lietuvos kultūros tarybos). Projektams įgyvendinti papildomai pritraukta 149 523 Eur: 86 750 Eur – iš Kultūros tarybos, 28 775 Eur – rėmėjų, 33 998 Eur – pačių įstaigų indėlis. Iš kitų finansavimo šaltinių pritraukta 32 498 Eur daugiau negu 2016 m.

10 projektų, pritraukusių daugiausia lėšų iš kitų finansavimo šaltinių:

	Eil. Nr.
	Įstaigos, organizacijos pavadinimas
	Projekto pavadinimas
	Faktinės projekto lėšos (Eur)
	Savivaldybės lėšos (Eur)
	Savivaldybės finansavimo proc.

	1.
	Lietuvos varinių pučiamųjų instrumentų orkestrų asociacija
	XVII Lietuvos pučiamųjų instrumentų orkestrų čempionatas
	21 000
	1 000
	5

	2.
	Lietuvos varinių pučiamųjų instrumentų orkestrų asociacija
	„Dūdų vasara-14“
	16 550
	1 000
	6

	3.
	Panevėžio dailės galerija
	„Laisvės ir tapatybės ženklai“
	13 933
	1 000
	7

	4.
	Panevėžio apskrities Gabrielės Petkevičaitės-Bitės viešoji biblioteka
	Konferencija „Egodokumentika Aukštaitijos knygos kultūros kontekste“
	4 050
	300
	7

	5.
	Kino centras „Garsas“
	„Aš+Miestas=Kinas“
	4 636,12
	500
	11

	6.
	Panevėžio kraštotyros muziejus
	Konferencija ir leidinys „Iš Panevėžio praeities: Lietuvos Nepriklausomybės gynėjai ir puoselėtojai“
	6 311,85
	1 000
	16

	7.
	Panevėžio bendruomenių rūmai
	XVI tarptautinis vaikų ir jaunimo džiazo muzikos festivalis „Jazz fontanas“
	5 100
	1 000
	20

	8.
	VšĮ A galerija
	Algimanto Aleksandravičiaus fotografijų ciklas „Juozo Miltinio svečiai“
	6 909,87
	1 500
	22

	9.
	Kino centras „Garsas“
	„Nacionalinis kinas“
	4 231,9
	1 000
	24

	10.
	Panevėžio muzikos mokykla
	Koncertų ciklas „Sveika, muzika“
	2 725,53
	700
	26


Skyrius bendradarbiavo su kūrybinėmis sąjungomis, meno kūrėjais ir atlikėjais, Savivaldybei nepavaldžiomis kultūros įstaigomis, meno kolektyvais. 
2017 m. numatyta 9 900 Eur meno stipendijoms. Jie padalyti 10 menininkų. Paremti 5 dailės, 2 – fotografijos, 2 – tarpdisciplininio meno, 1 ̶ literatūros meno projektas. 
Meno kolektyvams pasirengti Dainų šventei skirta 8 000 Eur. Iš dalies finansuota 13 mėgėjų kolektyvų: 7 choreografijos, 4 vokalinės muzikos kolektyvai, 2 folkloro ansambliai. Už gautas lėšas įsigyta tautinio kostiumo elementų, dalis panaudota kolektyvo veiklai (patalpų, transporto nuoma ir kt.).
Skyrius kuravo atmintinų datų, kalendorinių, valstybinių ir miesto švenčių organizavimą: Laisvės gynėjų, Valstybės atkūrimo, Nepriklausomybės atkūrimo dienų, G. Petkevičaitės-Bitės medalio „Tarnaukite Lietuvai“ įteikimo ceremonijos, Užgavėnių ir Joninių švenčių, „Susitikime penktadienį“, Gedulo ir Vilties, Juodojo kaspino dienų, Valstybės dienos, miesto gimtadienio, kalėdinių renginių. Visiems jiems organizuoti iš Savivaldybės biudžeto buvo skirta 130 000 Eur. Iš kitų finansavimo šaltinių pritraukta dar 82 753,08 Eur (t. y. daugiau nei 40 proc. renginio faktinio biudžeto). 
Skyrius organizavo Kultūros dienos minėjimą (pagerbti ir Kultūros premijos laureatai), Maldos pusryčius, Metų panevėžiečių apdovanojimo ceremoniją. 
Atnaujinta Lietuvos valstybės atkūrimo šimtmečio minėjimo Panevėžio miesto programa, organizuotas darbo grupės Šimtmečio programai koordinuoti darbas. Sudarytas Šimtmečio renginių mieste kalendorius. Informacija apie Šimtmečio renginius teikta Vyriausybės kanceliarijai, skelbta interneto svetainėje www.lietuva.lt.
Spalio mėnesį su Dailės galerija organizuota bendruomeninė krokų sodinimo akcija Laisvės a. (pasodinta 3 500 svogūnėlių), visuomenei pristatyta Panevėžio miesto šimtmečio koncepcija – „Šimtmetis su gėle“. Organizuotas Nyderlandų Karalystės dovanotų 4 000 tulpių svogūnėlių „Gintarinė Lietuva“ perdavimas Panevėžiui, sodinimas Senvagėje.
Kita skyriaus veikla. Parengti nauji Kultūros ir meno tarybos, Kultūros ir meno stipendijų skyrimo nuostatai, atnaujinti Savivaldybės viešosios bibliotekos, Kraštotyros muziejaus bei Dailės galerijos nuostatai, parengti pučiamųjų orkestro ,,Panevėžio garsas“ reorganizavimo (prijungiant prie Muzikinio teatro) dokumentai.  
Vykdyta skėtinė miesto kultūros renginių rinkodara:

1. administruoti Laisvės a. reklamos stulpai, spaudai rengta reklaminė medžiaga; 

2. per 2200 gavėjų siųsti savaitiniai renginių naujienlaiškiai (iš viso 52); 
3. administruota kultūros renginių svetainė www.kulturapanevezys.lt; 
4. organizuotas Kultūros ir meno tarybos darbas (vyko 5 posėdžiai).

Skyriaus darbuotojai aktyviai dalyvavo darbo grupių, vertinimo ir atrankos komisijų darbe: renginių organizavimo, kultūros ir meno projektų vertinimo, rinkodaros, biudžetinių įstaigų suteikiamų patalpų panaudos būdu ir kt. 

MIESTO INFRASTRUKTŪRA

Turto valdymas. 2017 m. sausio 1 d. viešajame aukcione parduodamo Savivaldybės nekilnojamojo turto ir kitų nekilnojamųjų daiktų sąraše buvo įrašyti 24 objektai. Per metus jį papildė 9 objektai. Organizuoti 36 aukcionai, parduoti 3 objektai, už kuriuos gauta 7 050 Eur.
Savivaldybė nuomoja 7 negyvenamąsias patalpas, pagal panaudos sutartis asociacijų, partijų, viešųjų, biudžetinių įstaigų veiklai perduotos 53 negyvenamosios patalpos. 
2017 m. už negyvenamųjų patalpų (ir miesto poliklinikos patalpas) nuomą gauta 98,3 tūkst. Eur. Dalis pajamų panaudota patalpoms, inžineriniams tinklams ir įrenginiams prižiūrėti, remontuoti, renovuojamų namų (pastatų) Savivaldybės daliai padengti.
Savivaldybės nuosavybėn iš valstybės perimta kilnojamojo turto už 132 tūkst. Eur. Turtas paskirtas biudžetinių įstaigų veiklai gerinti, įgyvendinant Savivaldybės funkcijas.
Savivaldybė socialinio būsto fondo plėtrai panaudojo 237 500 Eur, už juos įsigijo 8 butus.
Daugiabučių namų administravimas, bendrojo naudojimo objektų valdytojų veiklos priežiūra ir kontrolė. Mieste veikia 668 daugiabučių namų savininkų bendrijos, sudarytos 109 jungtinės veiklos sutartys, 8 daugiabučiams Savivaldybė paskyrė administratorių. 
Skyrius kontroliuoja ir prižiūri daugiabučių namų valdytojų veiklą, susijusią su įstatymų ir kitų teisės aktų jiems priskirtų funkcijų vykdymu. 2017 m. atlikti 78 patikrinimai. Teiktos konsultacijos daugiabučių namų valdymo klausimais.
Keleivinis transportas. 2017 m. išduota 10 kelių transporto veiklos licencijos kopijų autobusams, panaikinta 1 licencijos kopija. Taksi paslaugas teikiančioms įmonėms išduotos 9 pažymos apie ketinimą išduoti leidimus vežti keleivius lengvaisiais automobiliais taksi, 28 leidimai. Vežėjų prašymu panaikinta 20 leidimų.
Organizuoti du UAB „Panevėžio autobusų parkas“ autobusų ir jų ekipažų patikrinimai dėl atitikimo licencijuojamos veiklos reikalavimams. Atliktas išsamus tyrimas dėl nepilnamečių, važiuojančių miesto viešuoju transportu, bilietų patikrinimo procedūros, parengtos rekomendacijos.
Organizuota 11 Keleivinio transporto organizavimo komisijos posėdžių.
Sudarytas papildomas susitarimas su UAB „JC Decaux Lietuva“ dėl keleivių laukimo paviljonų, esančių viešojo transporto stotelėse.
Atlikta 9-ojo autobusų maršruto trasos nuo Pilėnų g. iki Vadoklių g. apžiūra, parinktos vietos 5 stotelėms įrengti. Organizuotas keleivių vežimas į miesto kapines Visų Šventųjų ir Vėlinių dienomis – UAB „Panevėžio autobusų parkas“ išduoti 24 papildomi leidimai. 
Parengta miesto viešojo transporto sistemos koncepcijos suformavimo ir jos įgyvendinimo galimybių pristatymo medžiaga.
UAB „Panevėžio būstas“ surinko 218,6 tūkst. Eur vietinės rinkliavos už naudojimąsi mokamomis automobilių stovėjimo vietomis. Iš jų 64,9 tūkst. Eur atiteko savivaldybės biudžetui. Organizuoti 6 Vietinės rinkliavos transporto priemonių valdytojams (vairuotojams) už naudojimąsi mokamomis automobilių stovėjimo vietomis Panevėžio mieste komisijos posėdžiai.
Miesto želdiniai. UAB „Žalias fonas“ teikė gėlynų priežiūros paslaugas (gėlių daigų sodinimas, daugiamečių gėlių, dekoratyvinių krūmų sodinimas ir priežiūra) už 57 tūkst. Eur. 
UAB „Irgita“ prižiūrėjo vejas ir žolynus (želdinius) už 180 tūkst. Eur. Šienauta 1100 ha viešųjų teritorijų, skverų, parkų, gatvių žaliųjų juostų, kapinių prieigų, paplūdimių. 
UAB „Panevėžio gatvės“ prižiūrėjo želdinius (pjovė, genėjo, formavo lajas, šalino avarinius medžius, rovė, frezavo kelmus, karpė gyvatvores ir kt.) už 113,4 tūkst. Eur. Viešojo naudojimo teritorijose, parkuose, skveruose, gatvių žaliosiose juostose, kapinėse ir kt. nugenėti 1804, nupjauti 576 medžiai, išfrezuoti 133 kelmai. Nupjauta 118 pavojingų medžių, nugenėta 9051,85 kv. m krūmų ir gyvatvorių.
Išduoti 266 leidimai žemės kasinėjimo darbams vykdyti. Gauta 110 pranešimų apie žemės darbus likviduojant požeminių tinklų avarijas. Už žemės kasinėjimą į miesto biudžetą                                                                                                pervesta 13 676 Eur.
Statyba ir statinių priežiūra. Naudojant įvairių šaltinių lėšas, organizuota projektavimo, rekonstravimo, remonto darbų, vykdyta užsakovo funkcijų, statybos techninė priežiūra objektuose, kuriuose atlikta darbų ir suteikta paslaugų už 2 323,3 tūkst. Eur.             
Iš Savivaldybės biudžeto lėšų (615,4 tūkst. Eur) pakeisti lopšelių-darželių „Gintarėlis“, „Varpelis“, „Voveraitė“ langai ir durys, dalis lopšelių-darželių „Draugystė“, „Nykštukas“, „Žilvinas“ langų ir durų, atliktas Savivaldybės pastato dalies (archyvo Pilėnų g. 43) remontas, suremontuota dalis tualetų „Vilties“ progimnazijoje ir Dailės mokykloje, remontuota Lėlių vežimo teatro pastato dalis, parengtas Panevėžio miesto savivaldybės Civilinės metrikacijos skyriaus pastato dalies remonto projektas, A. Mackevičiaus g. (nuo A. Mackevičiaus g. 57 iki 57A) rekonstravimo techninis darbo projektas ir atlikta ekspertizė, parengtas Pašilių kapinių plėtros techninis projektas, patikslintas Pušaloto g. (nuo žiedinės sankryžos (ją įskaitant) iki geležinkelio pervažos) rekonstravimo techninis projektas, likviduoti 53 Savivaldybės pastatuose įvykę gedimai.
Iš Kelių priežiūros ir plėtros programos, savivaldybės biudžeto lėšų (969,9 tūkst. Eur) atlikta dalis A. Mackevičiaus g. (nuo A. Mackevičiaus g. 57 iki 57A) rekonstrukcijos darbų, praplėstos Pašilių kapinės, parengtas Stetiškių g. (nuo Aitvarų g. iki Stetiškių g. 42) rekonstravimo projektas ir atlikta dalis darbų, parengti Pušaloto g. dalies kapitalinio remonto, Statybininkų g. rekonstrukcijos, Stoties g., Pušaloto g. ir Marijonų g. sankryžos rekonstravimo techniniai projektai ir atliktos ekspertizės, rengiami Molainių g. (nuo Projektuotojų g. iki Molainių g. pabaigos) rekonstrukcijos, Šiaurinės g. (nuo Pramonės g. iki Smėlynės g.) statybos techniniai projektai, atlikta Marijonų g. kapitalinio remonto projekto ekspertizė, parengtas A. Jakšto g. rekonstravimo techninis projektas.
Iš valstybės ir savivaldybės biudžeto lėšų (738 tūkst. Eur) parengtas „Žemynos“ progimnazijos sporto aikštyno dalies rekonstravimo projektas, atlikta ekspertizė ir dalis rekonstrukcijos darbų, parengta dalis lengvosios atletikos maniežo pastato modernizavimo darbo projekto ir atlikta dalis modernizavimo darbų, modernizuotas Vytauto Žemkalnio gimnazijos pastatas, parengti Alfonso Lipniūno progimnazijos ir „Minties“ gimnazijos atnaujinimo (modernizavimo) techniniai darbo projektai, ekspertizės ir atlikta dalis darbų. 
2017 m. patikrinti 72 statinių naudotojai, perduoti nurodymai dėl statinių priežiūros. Vykdyta 1 turto pripažinimo bešeimininkiu procedūra.
Miesto tvarkymas. 2017 m. teritorijoms, viešosioms erdvėms valyti, kitoms komunalinio ūkio tvarkymo paslaugoms panaudota 1244,64 tūkst. Eur.
AB „Panevėžio specialus autotransportas“ valė miesto teritorijas (žiemą mechanizuotu būdu išvalyta 7594,8 tūkst. kv. m gatvių ir šaligatvių, pabarstyta chloridų mišiniu 4702,5 km gatvių, rankiniu būdu išvalyta 18736,3 tūkst. m2 teritorijų; vasaros sezoną mechanizuotu būdu išvalyta 10857,2 tūkst. kv. m gatvių, rankiniu būdu – 50697,8 tūkst. kv. m teritorijų; 20582,6 tūkst. kv. m žaliųjų plotų); prižiūrėjo 430 šiukšlių dėžių, 28 šiukšlių dėžes šunų ekskrementams surinkti; eksploatavo ir tvarkė 4 šunų vedžiojimo aikšteles; maudymosi sezoną prižiūrėjo 2 paplūdimius; organizuojant 20 renginių teikė valymo, šiukšlių išvežimo ir kt. paslaugas; prisidėjo rengiant aplinkos tvarkymo talkas; prižiūrėjo ir valė viešuosius tualetus; likvidavo nelegalius šiukšlynus, rinko ir perdavė atliekų tvarkytojui naudotas automobilių padangas ir pavojingas atliekas; žiemos sezoną prižiūrėjo 400 smėlio dėžių; surinko 2131,79 t gatvių valymo atliekų ir sąšlavų; dalyvavo Viešųjų darbų organizavimo programoje (įdarbinti 32 asmenys) ir Užimtumo didinimo programoje (įdarbinti 8 asmenys).
Akcijos „Darom“ metu miestą valė apie 1400 talkininkų. Surinkta 30,58 t atliekų, iš jų išrūšiuota 3,12 t antrinių žaliavų, sąvartyne pašalinta 27,46 t mišrių komunalinių, didžiųjų ir kitų atliekų. Bendradarbiaujant su Padangų importuotojų organizacija, atliekų tvarkytojui perduota 9,3 t naudotų automobilių padangų atliekų.
Atliekų tvarkymas. AB „Panevėžio specialus autotransportas“ prižiūrėjo 223 konteinerių aikšteles, nuo gegužės 15 d. iki lapkričio 20 d. – ir 6 didžiatūrius žaliųjų atliekų konteinerius. Rinko buityje susidarančias pavojingas ir didžiąsias atliekas (surinko apie 0,9 t pavojingų, 28,2 t didžiųjų atliekų). Didžiagabaričių atliekų aikštelėje (Pilėnų g. 43) iš gyventojų priėmė beveik 798,4 t atliekų, iš miesto teritorijų surinko ir į žaliųjų atliekų kompostavimo aikštelę išvežė 3262,5 t žaliųjų atliekų, iš kolektyvinio naudojimo popieriaus, stiklo, plastiko konteinerių surinko apie 1559,1 t, iš individualių rūšiavimo konteinerių – 574,2 t. Iš viso mieste surinkta ir sąvartyne pašalinta 34 806 t, į UAB „Antraža“ atliekų rūšiavimo liniją pristatyta per 3815,8 t mišrių komunalinių atliekų. 
Bepriežiūriai ir bešeimininkiai gyvūnai. Bepriežiūrių, bešeimininkių gyvūnų gaudymo, laikinosios globos paslaugoms panaudota 26,55 tūkst. Eur. AB „Panevėžio specialus autotransportas“ sugavo 244 gyvūnus (84 šunis ir 160 kačių), iš gyventojų priėmė 177 (66 šunis ir 111 kačių), sugautiems ir iš gyventojų priimtiems gyvūnams teikė laikinąją globą, surinko 359 negyvus viešojoje teritorijoje rastus  gyvūnus, atliko 107 gyvūnų eutanaziją, pašalino 4002 kg gyvūninės kilmės atliekų, Gyvūnų globos draugijai perdavė 305 gyvūnus.
Kapinių priežiūra. Panevėžio miesto kapinių priežiūros paslaugoms panaudota 200 886,59 Eur. AB „Panevėžio specialus autotransportas“ teikė teritorijų valymo, žaliųjų plotų priežiūros, atliekų tvarkymo, vandentiekio tinklo eksploatacijos, tualetų priežiūros, kapaviečių nužymėjimo, neprižiūrimų kapaviečių priežiūros, kapinių administravimo paslaugas Šilaičių ir Pašilių, Kristaus Karaliaus katedros kapinėse. Senosiose, stačiatikių, karių, teroro aukų kapinėse –teritorijų valymo, žaliųjų plotų priežiūros, atliekų tvarkymo paslaugas. Per metus išduoti 1035 leidimai laidoti, skirtos 183 naujos kapavietės, 846 žmonės palaidoti šeimos kapavietėse, 6 – neturėję artimųjų.
Kapavietės, kolumbariumas. 2017 m. iš UAB ,,Ramybės takas“ gauta 10 pranešimų apie vienišų ir neatpažintų asmenų mirtį. Bendrovė už Savivaldybės lėšas (1577,67 Eur) palaidojo 4 asmenis, neturinčius artimųjų, kitų asmenų ar organizacijų, galinčių organizuoti laidojimą ir apmokėti laidojimo išlaidas.

Nustatyti 187 kapaviečių prižiūrėtojai Kristaus Karaliaus katedros ir Šilaičių kapinėse.

Parduota Šilaičių kapinių kolumbariumo 60 nišų už 33 tūkst. Eur.
Miesto apšvietimas. Miesto gatvių ir viešųjų erdvių apšvietimą prižiūri UAB „Panevėžio gatvės“. 2017 m. gatvių apšvietimui eksploatuoti išleista 286 tūkst. Eur, buvo pakeista 1117 lempų, 1440 m požeminių kabelių, suremontuota 790 m oro linijų, 155 šviestuvai, 31 valdymo skydas. Atlikta kitų profilaktinių ir remonto darbų. Už gatvių, viešųjų erdvių, renginių apšvietimą ar elektros tiekimo paslaugas sumokėta 301,8 tūkst. Eur.
Keičiant oro linijas ant gelžbetoninių atramų į požemines kabelines su cinkuoto metalo atramomis ir LED šviestuvais, atnaujintas Senamiesčio g. (nuo Venslaviškio iki S. Kerbedžio g.) apšvietimas (išleista 39,7 tūkst. Eur), Stetiškių g. (nuo Aitvarų iki Vadoklių g.) apšvietimas (72,5 tūkst. Eur). Įrengti nauji Molainių g. 78-112 vidaus kelių apšvietimo tinklai (41,6 tūkst. Eur).  
Daugiabučių renovacija. Tęsiama Savivaldybės energinio efektyvumo didinimo daugiabučiuose namuose programa. Baigtas 11 namų modernizavimas (iš jų 6 dalyvauja Savivaldybės programoje, 5 – savarankiškai). Savivaldybė pateikė paraiškas atnaujinti dar 26 daugiabučius. Jų modernizavimo projektai bus įgyvendinami 2018 m.
Eismo saugumas. Įrengtas 3 pėsčiųjų (Vasario 16-osios g. 40, Vilties g. 20, Parko g.) perėjų kryptinis LED apšvietimas. Papildomas šviesoforas ir garsinė signalizacija akliesiems – reguliuojamoje pėsčiųjų perėjoje J. Basanavičiaus g. (ties Elektros g.), garsinė signalizacija akliesiems – J. Basanavičiaus g. ̶ Beržų g., J. Basanavičiaus g. ̶ Vilniaus g., Klaipėdos  ̶ Nemuno g. sankryžose. Suremontuoti Vakarinės g. ̶ Pramonės g. ̶ J. Janonio g., Klaipėdos g. ̶ F. Vaitkaus g. sankryžų šviesoforų postai. Įrengti greičio mažinimo kalneliai J. Tilvyčio g. ir Parko g. Atlikta 14 042,95 kv. m gatvių horizontalaus ženklinimo darbų.
Siekiant didesnio bendruomenės saugumo, nuo balandžio mėn. gatvėse šviesoforinė signalizacija veikia visą parą.
Surengti 2 Eismo saugumo komisijos posėdžiai. Išduoti 207 leidimai važiuoti miesto  vietinės reikšmės keliais (gatvėmis) didžiagabaričiu ar sunkiasvoriu transportu. Išduoti 29 leidimai laikinai nutraukti arba apriboti eismą gatvėse.
Kelių (gatvių), tiltų, lietaus nuotekų, šaligatvių, mažosios architektūros remontas ir priežiūra. 2017 m. infrastruktūros objektų priežiūros paslaugoms ir remonto darbams panaudota 3,71 mln. Eur.

Gatvių ištisinio asfalto dangos viršutiniam sluoksniui remontuoti 2017 m. skirta beveik dvigubai daugiau lėšų (1605,92 tūkst. Eur), tad atlikta daugiau darbų nei 2016 m. (846,28 tūkst. Eur).
Pirmąkart miesto gatvės remontuotos moderniu karštojo regeneravimo kelyje metodu („Remix“ technologija) – už 1269,9 tūkst. Eur remonto darbus atliko AB „Kauno tiltai“. Atnaujinta 11 gatvių ar jų atkarpų: Tinklų g., Venslaviškio g. (nuo Elektronikos g. iki Senamiesčio g.), J. Biliūno g. (vakarinė pusė nuo Pajuostės pl. iki Venslaviškio g.), Elektronikos g., J. Tilvyčio g. (nuo V. Alanto g. ir J. Tilvyčio g. žiedinės sankryžos iki miesto ribos), Molainių g. (nuo Nemuno g. iki Projektuotojų g.), Rožių g. (nuo Smėlynės g. iki Amerikos g.), Nemuno g.: rytinė pusė nuo Nemuno g. ̶ S. Kerbedžio g. ̶ Pušaloto g. žiedinės sankryžos iki Klaipėdos g., vakarinė pusė nuo Klaipėdos g. iki Parko g., nuo įvažos į „Cido“ areną iki Nemuno g. ̶ S. Kerbedžio g. ̶ Pušaloto g. žiedinės sankryžos. Pradėti „Remix“ darbai vakarinėje Nemuno g. atkarpoje (nuo Klaipėdos g. iki Parko g.).
UAB „Panevėžio gatvės“ su subrangovais už 184 tūkst. Eur atliko kapitalinį remontą Marijonų g. (10989 m2), už 152,02 tūkst. Eur – asfaltbetonio dangos paprastąjį žiedinės Pušaloto g., Nemuno g., J. Janonio g., S. Kerbedžio g. sankryžos remontą (7307 m2).
Kiti didesni gatvių remonto darbai (frezuojant ir dengiant asfaltu atskirais plotais): Nidos g. – nuo Nr. 2 iki Tulpių g. (1280 m2), Vydūno g. – nuo Aukštaičių g. iki Jaunimo g. (1300 m2), Vytauto g. – nuo Vilniaus g. iki Lauko g. (3139 m2), Alyvų g. – nuo Smėlynės g. iki Žalgirio g. (1662 m2), Žalgirio g. (2572 m2), Margių g. – nuo Aukštaičių g. iki Jaunimo g. (1014 m2), J. Žemgulio g. – nuo J. Tilvyčio g. iki Vytauto Mikalausko menų gimnazijos (1200 m2), Nevėžio g. – nuo A. Jakšto iki Marijonų g. (1176 m2), Tiekimo g. (1035 m2), Darbo aikštėje, šalia turgaus „Tau, žemdirby“ (2638 m2), M. Valančiaus g. – nuo A. Mackevičiaus g. iki Respublikos g. (1037 m2).  Iki 1000 m2 remontas atliktas Algirdo g., Kauno g., Bijūnų g., Šiaulių g., K. Binkio g., J. Tilvyčio g. atlankoje nuo J. Tilvyčio g. Nemuno g. link, Klaipėdos g. atlankoje nuo Klaipėdos g. Nemuno g. link, P. Puzino g., Aldonos g., Gegutės g., Šv. Zitos g., Vysk. M. Giedraičio g., M. Tiškevičiaus g., Danutės g. ir J. Jablonskio g. 
Taisytos gatvėse atsiradusios įdaužos, pakeista 2,14 km bortų. Tvarkytos automobilių aikštelės šalia Panevėžio miesto poliklinikos (2351 m2), Panevėžio technologijų ir verslo fakulteto Nemuno g. (1400 m2), Prekybos ir paslaugų verslo mokyklos, Klaipėdos g. 146 (860 m2), Lėlių vežimo teatro (432 m2), Margaritos Rimkevičaitės paslaugų ir verslo mokyklos, Aldonos g. 4 (308 m2). Įrengtos papildomos automobilių stovėjimo vietos šalia Dainavos g. važiuojamosios dalies (prie lopšelio-darželio „Žilvitis“) ir kt. 
Darbams panaudota 759,86 tūkst. Eur.

Už 514 tūkst. Eur remontuotos 53 daugiabučių namų įvažos, už 36 tūkst. Eur – 9 daugiabučių namų transporto priemonių stovėjimo aikštelės. 
Miesto gatvių su žvyruota danga remontui skirta 167,99 tūkst. Eur, 35 proc. daugiau nei 2016 m., iš jų už 98,99 tūkst. Eur buvo atliekami 3-jų gatvių atkarpų su žvyro danga paprastojo remonto darbai: Bruknynės g. atkarpoje nuo Garažų g. iki Stiklių g. (2356 m2), Stetiškių g. atkarpoje nuo Vadoklių g. iki Gubojų g. (1347 m2) ir Rėklių g. atkarpoje nuo Pievų g. iki Rėklių g. pastato Nr. 32 (2741 m2), už 39,09 tūkst. Eur buvo vykdoma žvyruotų gatvių priežiūra ištisus metus ir metų eigoje gerintos žvyruotų gatvių dangos, atliekant viengubą paviršiaus apdorojimą bitumine emulsija, paskleidžiant dolomitinę skaldelę už 29,91 tūkst. Eur: J. Lindės-Dobilo g. (996 m2), B. Sruogos g. (1498 m2) ir Ulonų g. (1765 m2). 
Tiltams ir viadukui remontuoti bei priežiūrėti išleista 10 tūkst. Eur. Patiltėse iškirsta 1735 m2 krūmų, atliktas deformacinių siūlių konstrukcijų remontas, remontuota asfalto danga.
Miesto lietaus nuotekų tinklams įrengti, remontuoti ir priežiūrėti sunaudota 316,12 tūkst. Eur net 115 proc. daugiau lėšų ir atlikta daugiau darbų nei 2016 m (146,9 tūkst. Eur). 2017 m. buvo parengtas projektas ir už 157,27 tūkst. Eur įrengti lietaus nuotekų tinklai Pušaloto gatvės atkarpoje nuo Nemuno g. ̶ J. Janonio g. ̶ S. Kerbedžio g. ̶ Pušaloto g. žiedinės sankryžos iki Nr. 26 pietinėje pusėje, taip pat parengti Viensėdžių g ir Zūbiškių g. lietaus nuotekų tinklų įrengimo projektai.
Šaligatviams remontuoti ir priežiūrėti išleista 240,07 tūkst. Eur. Naujomis medžiagomis UAB „Panevėžio gatvės“ tvarkė šiuos šaligatvių ruožus: šiaurinėje Klaipėdos g. pusėje – nuo A. Smetonos g. iki Nemuno g. (2189 m2), šiaurinėje Beržų g. pusėje – nuo Nr. 41 iki Velžio kel. (1689 m2) ir Senamiesčio g. – nuo S. Kerbedžio g. iki Venslaviškio g (1312 m2), atnaujino pėsčiųjų takus Gamtos mokyklos teritorijoje (228 m2) ir prie lopšelio-darželio „Žilvitis“ (199 m2). Naudotomis medžiagomis remontuota, įrengta 1,1 tūkst. m2 šaligatvių daugiabučių namų teritorijose ir kitose miesto erdvėse. Remontuojant šaligatvius paklota 2613 m vejos bortų. 
Vykdyta fontanų priežiūra Senvagėje, Laisvės a. ir Nepriklausomybės a., J. Biliūno g., Savitiškio g. ir Žagienio upelio Skaistakalnio parke užtvankų bei miesto paplūdimių priežiūra.
Mažajai architektūrai prižiūrėti panaudota 15 tūkst. Eur. UAB „Panevėžio gatvės“ pastatė 5 naujus suoliukus, remontavo  ̶  27, montavo ir išmontavo scenas bei pakylas, įrengė laužavietes miesto renginiams, pakeitė, įrengė 17 kelio informacinių ženklų, nuorodų, lentelių, tvirtino iškabas. 
UAB „Žalias fonas“ už 37,99 tūkst. Eur daugiabučių 5 kiemuose (šalia Klaipėdos g. 94, 94A, 96, Statybininkų g. 3, 5, 7, F. Vaitkaus g. 6, Kosmonautų g. 1, 3, 5, Klaipėdos g. 136, 140, 142, Ateities g. 4–16; šalia Projektuotojų g. 16, 18, 20, 22, Molainių g. 64, 66, 68; šalia Kniaudiškių g. 41 ̶ 55, Molainių g. 8 ̶ 46; šalia Ateities g. 34 ̶ 50, Parko g. 75 ̶ 101, Dariaus ir Girėno g. 39) įrengė dangą ir vaikų žaidimo aikšteles. Dėl lėšų trūkumo prie Statybininkų g. 26, 28, 30, 32, 34, 36, 38, 40, 42, 44 namų įrengta tik danga. Vaikų žaidimų aikštelė bus įrengta 2018 m.
Ekologija. 2017 m. oro taršos kietosiomis dalelėmis (KD10) paros ribinės vertės (50 µg/m³) buvo viršytos 2 paras (per metus negalima viršyti daugiau kaip 35 d.).
Panevėžio miesto aplinkos oro kokybė  (paros ir per metus)

2017 m. įgyvendintos oro kokybės gerinimo priemonės: žaliųjų plotų plėtra, Molainių buvusių filtracijos laukų teritorijai prižiūrėti pasodinti medžiai, nušienauta žolė ir taip sumažinta gaisrų rizika; surinktas po žiemos gatvėse susikaupęs smėlis ir purvas, valytas purvas nuo kelkraščių; asfaltuotos žvyruotos gatvės; atnaujinti ir remontuoti dviračių takai; bendradarbiaujant su Panevėžio regiono aplinkos apsaugos departamento Panevėžio miesto aplinkos apsaugos agentūra kontroliuotas atliekų deginimas, individualių namų savininkai informuoti apie draudžiamas kūrenti atliekas ir kuro rūšis.
Siekiant saugoti ir gerinti miesto aplinkos kokybę, vykdoma ilgalaikė Panevėžio miesto savivaldybės aplinkos apsaugos rėmimo specialioji programa (SP).
2017 m. SP sudarė 230,9 tūkst. Eur (neįskaitant likučio 2017 m. sausio 1 d. – 50,5 tūkst. Eur). Tai mokesčiai už teršalų išmetimą į aplinką (166,5 tūkst. Eur), valstybinius gamtos išteklius (37,3 tūkst. Eur), lėšos, gautos kaip želdinių atkuriamosios vertės kompensacija (27,1 tūkst. Eur). 20 proc. skirta Visuomenės sveikatos rėmimo specialiajai programai (46,2 tūkst. Eur). 
2017 m. įgyvendintos visos SP priemonės.

Kovo–gegužės mėn. iš gatvių surinkta ir į sąvartyną išvežta 325,36 t gatvių valymo atliekų, išvalyta 1546,7 tūkst. m² gatvių. 
Nevėžio upės atkarpoje nuo Nemuno iki Savitiškio g. šalinta vandens augmenija, atlikti Nevėžio upės vandens kokybės tyrimai – vandens būklė įvertinta labai gerai.
Atliekų tvarkymas. Sutvarkyta 147,70 t bešeimininkių atliekų, 360,64 t biologiškai skaidžių atliekų išvežta į žaliųjų atliekų kompostavimo aikštelę. Iš bendrojo naudojimo teritorijų surinkta ir sutvarkyta 134,66 t naudotų automobilių padangų. Joms išvežti iš Lietuvos Respublikos aplinkos ministerijos gauta 3 000 Eur.
Atlikti Panevėžio miesto savivaldybės metinių komunalinių atliekų susidarymo normų tyrimai ir tyrimų duomenų analizė, perskaičiuotos atliekų susidarymo normos gyventojams, įmonėms.
Nupirkta ir individualių namų gyventojams išdalinta pakuočių atliekų konteinerių: 250 vnt. – 120 l talpos stiklo pakuotės atliekoms rinkti, 250 vnt. – 240 l talpos kitoms pakuotėms rinkti. Jiems pirkti iš Aplinkos ministerijos gauta 10,7 tūkst. Eur. 
Vykdytas Molainių nuotekų buvusių filtracijos laukų teritorijos dirvožemio, požeminio ir paviršinio vandens monitoringas, teritorijos priežiūra, t. y. nušienauta žolė, melioracijos grioviai, prižiūrėti želdiniai, įrengtos priešgaisrinės apsaugos juostos. 
Aplinkosauginis švietimas. Finansuota 11 projektų už 10 tūkst. Eur. Ikimokyklinių įstaigų vaikai, bendrojo lavinimo mokyklų mokiniai vykdė stebėjimus, organizavo konferencijas, dalyvavo renginiuose, aplinkos tvarkymo akcijose.
Organizuoti Pasaulinės žemės dienos renginiai, penktus metus su daugiau kaip 7500 miestų iš 178 valstybių Panevėžys prisidėjo prie globalios iniciatyvos-akcijos „Žemės valanda“. Rugsėjo 16–22 d. Savivaldybė prisidėjo prie daugelyje Europos miestų organizuojamos Europos judriosios savaitės ir akcijos „Mieste be savo automobilio“.  
 
Siekiant supažindinti švietimo įstaigas su aktualiausiomis aplinkosaugos problemomis, joms prenumeruoti leidiniai „Žaliasis pasaulis“, „Miškai“, „Lututė“, „Žurnalas apie gamtą“, „National Geographic Kids“. 
MIESTO PLĖTRA

Įmonių valdymas ir atstovavimas joms. 2017 m. gruodžio 31 d. duomenimis, Savivaldybė 10 akcinių ir uždarųjų akcinių bendrovių turėjo 91 933 471 akciją, kurių vertė – 45 960 999,12 Eur. Palyginti su 2016 m., akcijų skaičius ir vertė išliko tokie patys, tačiau 0,09 proc. (iki 75,58 proc.) sumažėjo Savivaldybei priklausanti bendra kapitalo procentinė dalis. Priežastis – AB „Panevėžio energija“ Kėdainių rajono savivaldybės turtiniais įnašais 73 167,50 Eur padidino įstatinį kapitalą (apmokėta 20 905 akcijos po 3,50 Eur). 
Skyrius atstovavo Savivaldybei bendrovių valdymo ar priežiūros organuose, konsultavo Savivaldybės atstovus, nagrinėjo įmonių ketvirtines, metines ataskaitas, rengė įgaliojimus balsuoti visuotiniuose akcininkų susirinkimuose, derino pelno paskirstymo projektus. Visuotiniuose akcininkų susirinkimuose UAB „Aukštaitijos vandenys“, UAB „Panevėžio būstas“ buvo išrinktos naujos stebėtojų tarybos, UAB ,,PANEVĖŽIO PIRTIS“, Panevėžio regiono atliekų tvarkymo centro valdybos.   

Pakeistos Savivaldybės turtinių ir neturtinių teisių įgyvendinimo akcinėse bendrovėse ir uždarosiose akcinėse bendrovėse taisyklės.

Parengta 10 Tarybos sprendimų.

Savivaldybė yra 7 viešųjų įstaigų dalininkė ir 5 įstaigų savininkė. Jose Savivaldybei priklauso 1 038 755,13 Eur įnašų. 2017 m. pastarųjų vertė sumažėjo 28,96 Eur (Panevėžio vyskupijos kurijai parduotos Savivaldybei priklausiusios Kazimiero Paltaroko gimnazijos dalininko teisės). 
Atsižvelgiant į tai, kad UAB „PANEVĖŽIO PIRTIS“ nustojo teikti paslaugas socialiai pažeidžiamoms gyventojų grupėms (spalio 30 d. Nemuno g. 75 pastate tam baigtos įrengti naujos patalpos), nuspręsta įmonę įtraukti į privatizuojamų objektų sąrašą ir vykdyti privatizavimo procedūrą.

Akcinių bendrovių stebėtojų tarybose Savivaldybei atstovavo 18 Tarybos narių ir 1 Savivaldybės administracijos darbuotojas, valdybose – 13 Savivaldybės administracijos darbuotojų ir mero patarėjas. 

Atsižvelgus į Vyriausybės rekomendacijas, inicijuotas Savivaldybės kontroliuojamų bendrovių direktorių darbo užmokesčio, susijusio su įmonės veiklos rezultatais, nustatymas. Naujasis Panevėžio miesto savivaldybės kontroliuojamų akcinių bendrovių ir uždarųjų akcinių bendrovių vadovų darbo užmokesčio nustatymo tvarkos aprašas įsigaliojo 2018 m. sausio 1 d. 
Rengiami įgaliojimai Savivaldybės atstovams dalyvauti visuotiniuose dalininkų susirinkimuose. 
Tarifai, kainos ir mokesčių lengvatos. Parengta ir Tarybos patvirtinta Panevėžio miesto daugiabučių namų maksimalaus bendrojo naudojimo objektų administravimo tarifo apskaičiavimo tvarkos aprašo nauja redakcija; nustatyta UAB „Panevėžio gatvės“ paviršinių nuotekų tvarkymo paslaugos bazinė kaina; pakeisti miesto kapinių priežiūros paslaugų įkainiai; papildyta Keleivių vežimo reguliariais reisais vietinio (miesto) susisiekimo autobusų maršrutais tarifų dydžių nustatymo ir įvertinimo metodika; pakeistas Keleivių vežimo reguliariais reisais vietinio (miesto) susisiekimo maršrutais bilietų kainų nustatymas; perskaičiuotos geriamojo vandens tiekimo ir nuotekų tvarkymo paslaugų bazinės kainos; pakeista Dvinarės įmokos už komunalinių atliekų surinkimą iš atliekų turėtojų ir atliekų tvarkymą dydžio nustatymo metodika ir papildytas taikymo tvarkos aprašas; komunalinių atliekų tvarkymo kaina, susidarymo normos ir dvinarės įmokos už komunalinių atliekų surinkimą iš atliekų turėtojų ir atliekų tvarkymą dydžiai; papildytas Panevėžio miesto teritorijų, viešųjų lauko tualetų valymo bei priežiūros paslaugų įkainių sąrašas; pripažinti netekusiais galios Pirties paslaugų tarifai ir Nuostolių, patirtų teikiant pirties paslaugas, kompensavimo tvarkos aprašas. 

Patvirtinti nekilnojamojo turto mokesčio tarifai 2018 m., Nekilnojamojo turto, kuriam 2017 m. taikomas 3 proc. mokesčio tarifas, sąrašas. 
Peržiūrėtos ir 2018 m. paliktos galioti Panevėžio autobusų parko keleivių vežimo reguliariaisiais reisais miesto maršrutais autobusų bilietų kainos. 
Licencijos ir leidimai. 2017 m. prekybos įmonėms išduotos 23, papildytos ir patikslintos 23 licencijos verstis mažmenine prekyba alkoholiniais gėrimais ir tabako gaminiais, išduotos 24 vienkartinės licencijos verstis mažmenine prekyba alkoholiniais gėrimais renginių metu ir viena licencija organizuoti mažąsias loterijas.  Surinkta valstybės rinkliavos 12 226 Eur.

Panaikintas 43 licencijų verstis mažmenine prekyba alkoholiniais gėrimais, 22 licencijų verstis mažmenine prekyba tabako gaminiais galiojimas. 

Įspėtos įmonės dėl 56 licencijų verstis mažmenine prekyba alkoholiniais gėrimais, 35 licencijų vertis mažmenine prekyba tabako gaminiais galiojimo sustabdymo. 

Neterminuotam laikui sustabdytas 113 licencijų verstis mažmenine prekyba alkoholiniais gėrimais, 69 licencijų verstis mažmenine prekyba tabako gaminiais galiojimas. 

Tarybos sprendimu apribotas prekybos alkoholiu laikas UAB „Trojana“ barui (Aukštaičių g. 4-4) ir MB „Audota“ alaus barui (Aukštaičių g. 4). 

Papildyti, patikslinti 4 leidimai verstis prekyba naftos produktais.

Išduoti 953 leidimai prekiauti ar teikti paslaugas viešosiose vietose, iš jų 509 – renginių metu. Išduoti 7 leidimai teikti paslaugas pramoginiais įrenginiais. Į savivaldybės biudžetą gauta 19 129 Eur.

Pakeistas Leidimų teikti paslaugas pramoginiais įrenginiais išdavimo tvarkos aprašas, Pramoginių įrenginių operatoriaus atrankos konkurso nuostatai.

Viešieji darbai. 2017 m. I pusmetį viešiesiems darbams atlikti iš savivaldybės biudžeto skirta 66,74 tūkst. Eur. Programoje dalyvavo 43 įmonės, įstaigos ir organizacijos, įdarbinti 175 Darbo biržos siųsti žmonės. Nuo II pusmečio, pasikeitus teisės aktams, Viešųjų darbų programa panaikinta.

Smulkiojo ir vidutinio verslo skatinimo priemonėms skirta 8 000 Eur. 172 gyventojams suteikta 180 val. konsultacijų verslo pradžios klausimais, 22 įmonėms išpirktas plotas parodoje „EXPO Aukštaitija“, įsteigtas prizas 2017 m. inovatyviausiai Panevėžio miesto įmonei (UAB „Rifas“).

Nekomerciniai renginiai. Pagal koncesijos sutartį su UAB „Panevėžio arena“ 2017 m. „Cido“ arenoje vyko 14 nekomercinių sporto ir kultūros renginių (iš viso 20 dienų). Patvirtintas 13 renginių (20 dienų), arenoje vyksiančių 2018 m., sąrašas.

SOCIALINĖ PARAMA, SVEIKATOS APSAUGA

Socialinių išmokų poskyris. 2017 m. mažai pajamų gaunančioms šeimoms ir vieniems gyvenantiems asmenims buvo mokama socialinė pašalpa, kompensuojamos šildymo išlaidos, šių šeimų vaikams skirtas nemokamas maitinimas ir mokinio reikmenys. 
Socialinė pašalpa mokėta 3243 šeimoms už 1863,1 tūkst. Eur (2016 m. 4030 šeimų už 2073,4 tūkst. Eur). 5387 šeimoms skirta 731,9 tūkst. Eur kompensacijų už būsto šildymą ir vandenį (2016 m. 6393 šeimoms 696,7 tūkst. Eur). Nemokamą maitinimą gavo 2053 vaikai už 322,1 tūkst. Eur (2016 m. 2575 vaikai už 409,7 tūkst. Eur), mokinio reikmenis – 1060 vaikų už 60,4 tūkst. Eur (2016 m. 1376 vaikai už 78,4 tūkst. Eur).
Iš valstybės biudžeto buvo mokamos šalpos, socialinės, našlaičių pensijos, išmokos laidojusiems asmenims, slaugos, priežiūros išlaidų tikslinės kompensacijos, išmokos vaikams ir kitos. Paramą gavo 9035 šeimos už 10 135,3 tūkst. Eur (2016 m. 8418 šeimų už 9 801 tūkst. Eur). 

Mažai pajamų gaunančioms šeimoms (asmenims) suteikta vienkartinė materialinė parama. Pašalpos mokėtos nukentėjusiems nuo stichinių nelaimių, gaisrų, dėl ligos ar sunkios materialinės padėties. 328 asmenims išmokėta 44 tūkst. Eur. 

342 asmenims (pensininkams, neįgaliesiems, nepasiturintiesiems) kompensuotos pirties paslaugos. Tam panaudota 7,5 tūkst. Eur. 

Išrašytos 7859 pažymos: 1989 apie pajamas, 4518 apie išmokos skyrimą, 1352 dėl teisės į būsto šildymo išlaidų kompensaciją, apmokant kreditą ir palūkanas. 

Įgyvendinta Panevėžio miesto savivaldybės 2017 m. užimtumo didinimo programa – nenuolatinio pobūdžio darbus atliko 38 asmenys. Parengtas 2018 m. programos projektas.

Socialinių paslaugų poskyris. Vykdomas Panevėžio miesto savivaldybės vaikų globos sistemos pertvarkos 2016–2020 m. veiksmų planas.
1. Nupirkti 3 butai bendruomeniniams vaikų globos namams, čia apgyvendinti be tėvų globos likę vaikai.

2. Įsteigtas 21 etatas dirbti bendruomeniniuose globos namuose.

3. Patvirtintas Tėvų globos netekusio vaiko trumpalaikės socialinės globos (rūpybos) budinčio globėjo (rūpintojo) šeimoje organizavimo ir išmokų už vaiko globą (rūpybą) mokėjimo aprašas, įdarbinti 2 budintys globėjai.
Projektai:

1. Prisidedama įgyvendinant projektą „Integralios pagalbos paslaugų, teikiamų namuose, plėtra ir kokybės gerinimas Panevėžio mieste“. Projektą vykdo Socialinių paslaugų centras, Integruotų paslaugų centras, Šv. Juozapo globos namai. Skyrius skiria paslaugas jų reikalingiems gyventojams.
2. Vykdomas Socialinės reabilitacijos paslaugų neįgaliesiems bendruomenėje projektas. 2018 metams priimta 18 paraiškų. 2017 m. projekte dalyvavo 16 organizacijų, joms skirta 167,8 tūkst. Eur (139,8 tūkst. Eur valstybės, 28 tūkst. Eur Savivaldybės). Tai leido plėsti socialinės integracijos paslaugas, kurti specialaus ugdymo, darbinio užimtumo, profesijos įsigijimo programas.
3. Baigiamas derinti kompleksinės pagalbos šeimai projektas, kurį Savivaldybė vykdys su Šv. Juozapo globos namais. Projektinis pasiūlymas Socialinės apsaugos ir darbo ministerijai pateiktas 2018-02-09.
Aplinkai pritaikyti neįgaliesiems skirta 196 342 Eur (iš miesto biudžeto – 83,1 tūkst. Eur, valstybės – 113, 242 tūkst. Eur). Būstas pritaikytas 29 asmenims. Sunkios negalios vaikams skirta 16 tūkst. Eur, pritaikyti 2 būstai. Buvo įrengti keltuvai (liftai) bei įvairaus tipo perkėlimo įranga.
Parengti 37 Tarybos sprendimų projektai.
Kuruojama Panevėžio socialinių paslaugų centro ir Jaunuolių dienos centro veikla.
Atidarytas naujas Panevėžio socialinių paslaugų centro skyrius – asmeninės higienos ir priežiūros. Maudymosi ir skalbimo paslaugos nepasiturintiems gyventojams pradėtos teikti Nemuno g. 75.
Gruodžio 31 d. uždaryti Socialinių paslaugų centro Vaikų grupinio gyvenimo namai.

Parama. Iš ES programos maisto paketais paremtas 3181 panevėžietis. Socialinių paslaugų centras dalyvavo ,,Maisto banko“ akcijose. Surinkti 927 maisto produktai už 965,05 Eur, išdalinti nepasiturinčioms, socialinės rizikos šeimoms. 
Techninės pagalbos priemonės išduotos 873, išnuomotos 50 neįgalių asmenų. Specialaus transporto paslaugos per mėnesį teiktos 203 žmonėms, 2 neįgalūs vaikai buvo nuolat vežami į mokyklą.  
Savivaldybė iš Integruotų sveikatos paslaugų centro pirko socialines paslaugas asmenims, kuriems sutrikusios judėjimo funkcijos, kuriems sunku nuvykti į gydymo įstaigą ar sveikatos priežiūros paslaugų nebefinansavo teritorinė ligonių kasa. 2017 m. tokias paslaugas namie gavo 19 gyventojų.
Ilgalaikė ir trumpalaikė socialinė globa. Buvo tęsiamas ir kitų būtinų ilgalaikių ar trumpalaikių socialinių paslaugų pirkimas iš valstybinių ir nevalstybinių globos namų. 2017 m. ilgalaikės globos paslaugos suteiktos 265 žmonėms, trumpalaikės – 14. Joms panaudota atitinkamai 812,3 ir 36,7 tūkst. Eur. Vaikų ilgalaikei socialinei globai – 274 tūkst. Eur. 
1. Vaikų globos namuose gyveno vidutiniškai 68 vaikai (iki 21 m.). Algimanto Bandzos kūdikių ir vaikų globos namuose – 35, Socialinių paslaugų centre – 18, budinčio globėjo šeimoje – 2. Likusieji apgyvendinti Tauragėje, Kaune, Šiauliuose, Utenoje, Rokiškio ir Akmenės r. 
2. Dienos socialinė globa teikta 97 neįgaliesiems: 56 – Jaunuolių dienos centre, 26 – Specialiojoje mokykloje-daugiafunkciame centre (vaikams ir jaunuoliams), 15 – Socialinių paslaugų centre. 
3. Ilgalaikė socialinė globa globos įstaigose suteikta 37 proto negalios žmonėms. 
4. Ilgalaikė socialinė globa bendro tipo globos namuose suteikta 15 gyventojų.
5. Trumpalaikė socialinė globa – 48 žmonėms.

Renginiai. Surengta Socialinio darbuotojo dienos minėjimo šventė. Dalyvavo 220 ̶ 250 žmonių. Organizuotas susitikimas su neįgaliųjų NVO atstovais dėl socialinės reabilitacijos neįgaliesiems paslaugų projekto, pasitarimas-diskusija „NVO sunkumai teikiant ir organizuojant socialines paslaugas“. Padėta organizuoti socialinę akciją „Mes – tai tu“.
Savivaldybės ir socialinis būstai. Sudarytas sąrašas šeimų ir asmenų, turinčių teisę į Savivaldybės socialinį būstą ar jo sąlygų pagerinimą. 2017 m. sausio 1 d. būsto laukė 411 šeimų ir asmenų. Pernai gauti 94 nauji prašymai, iš jų 88 patenkinti.

Sudarytas sąrašas šeimų ir asmenų, turinčių teisę į Savivaldybės būstą (bendrabučiuose). Rugsėjo 21 d. jame buvo 67 šeimos ir asmenys. 2017 m. išnuomota:

1. 18 socialinių būstų, iš kurių 3 – išimties atveju (daugiavaikėms šeimoms),
2. 20 Savivaldybės būstų bendrabučiuose,
3. 2 Savivaldybės būstai.   
Atnaujintos 34 socialinio būsto sutartys, perrašytos 4 nuomos sutartys, pasikeitus nuomininkams, perrašyta 21 sutartis. Pratęsta 17 Savivaldybės būstų (bendrabučiuose) nuomos sutarčių. 
Suremontuota 13 būstų ir 10 gyvenamųjų patalpų bendrabučiuose. Išleista 61,1 tūkst. Eur,
Išduotos 65 pažymos apie teisę į valstybės paramą būstui įsigyti.
Parengta 20 administracijos direktoriaus įsakymų dėl Savivaldybės būsto ar išperkamosios nuomos mokesčių dalies kompensacijos.
2017 m. už gyvenamųjų patalpų nuomą gauta 127 368,78 Eur. 
Į reabilituotų politinių kalinių ir tremtinių sąrašą įrašytos 2 šeimos. 
Parengtos ir pasirašytos 9 sutartys dėl būstų privatizavimo. Į biudžetą gauta 86,7 tūkst. Eur.
Vykdoma 14 buvusių nuomininkų, kurie iškeldinti iš savininkams grąžintų namų ir pirko butus (namus) išsimokėtinai, paskolų grąžinimo kontrolė. 3 šeimos atsiskaitė visiškai.

Kontroliuojama valstybės garantijų 15 nuomininkų, kuriems suteiktos gyvenamosios patalpos, nuompinigių mokėjimo apskaita.
Pateikti 25 prašymai Teisės ir viešosios tvarkos skyriui dėl skolų išieškojimo, sutarčių su nuomininkais nutraukimo ir iškeldinimo. 
Sveikata. Globa įsteigta 28 gyventojams, 7 asmenims persteigta globa atleidžiant globėją iš pareigų ir paskiriant kitą, 1 neveiksniam žmogui paskirtas turto administratorius, parengti 2 prašymai dėl globėjo atleidimo iš pareigų.
Parengtas ir Panevėžio apylinkės teismui pateiktas 181 prašymas dėl asmens pripažinimo neveiksniu tam tikroje srityje.
Parengta 19 išvadų leidimams parduoti nekilnojamąjį turtą, gauti ar perimti palikimą.
Rūpyba įsteigta 11 neįgaliųjų. 
Dėl neveiksnių asmenų dalyvauta 244 Panevėžio apylinkės teismo posėdžiuose.
Kuruojama 6 sveikatos priežiūros įstaigų (,,PANEVĖŽIO MIESTO GREITOSIOS MEDICINOS PAGALBOS STOTIES“, ,,PANEVĖŽIO MIESTO POLIKLINIKOS“, Panevėžio odontologijos poliklinikos, Panevėžio palaikomojo gydymo ir slaugos ligoninės, Panevėžio fizinės medicinos ir reabilitacijos centro, Panevėžio miesto savivaldybės visuomenės sveikatos biuro) veikla. 
2017 m. Panevėžio miesto poliklinikoje pradėjo veikti Savivaldybės DOTS kabinetas, kur paslaugas gavo 16 asmenų. 10 žmonių sėkmingai baigė gydymo kursą, 5 gydymas tęsiamas 2018 m., 1 savavališkai nutraukė gydymą, dėl to taikytas priverstinis gydymas Alytaus tuberkuliozės ligoninėje.
2017 m. Visuomenės sveikatos biuro veiklai skirta 348 tūkst. Eur tikslinė dotacija savo funkcijoms vykdyti. Įstaiga atlieka 51 sveikatos rodiklio stebėseną, užtikrina visuomenės sveikatos priežiūros paslaugų teikimą miesto gyventojams, ugdymo įstaigose organizuoja privalomus higienos įgūdžių ir pirmosios pagalbos teikimo mokymus. Kartu su sveikatos priežiūros įstaigomis teikia širdies ir kraujagyslių ligų ir cukrinio diabeto rizikos grupės asmenų sveikatos stiprinimo paslaugą. 2017 m. biuras pradėjo organizuoti privalomuosius alkoholio, narkotinių ir psichotropinių ar kitų psichiką veikiančių medžiagų vartojimo poveikio žmogaus sveikatai mokymus.
Visuomenės sveikatos rėmimo specialiajai programai buvo skirta 42,9 tūkst. Eur. Jie paskirstyti 42 projektams: 7 000 Eur – Narkotinių ir psichotropinių medžiagų žalos mažinimo programai, 5 300 Eur – Šeimos šventei, 5 000 Eur – tuberkuliozės formų, atsparių vaistams, paplitimo prevencijai, 3 500 Eur – „Spalio – sveikatos stiprinimo mėnesio“ renginiams, 2 800 Eur – lauko treniruokliams ir vaikų žaidimo aikštelėms prižiūrėti, 1 300 Eur – maudyklų vandens kokybei ir tyliosios viešosios zonos triukšmui stebėti bei kt. Daugiausia dėmesio skirta ligų profilaktikai, sveikai gyvensenai ir fiziniam aktyvumui skatinti, visuomenei šviesti ir aplinkai gerinti.
2017 m. sausio 23 d.  ̶ vasario 23 d. Panevėžio mieste paskelbta gripo epidemija.  

Nuo 2017 m. gegužės 15 d. iki rugsėjo 15 d. vykdyta maudyklų vandens kokybės stebėsena, informacija teikta gyventojams ir suinteresuotoms institucijoms. Tyrimai parodė, kad higienos normų reikalavimai nebuvo viršijami. 
Nagrinėti prašymai dėl priverstinio 4 asmenų hospitalizavimo. Visi 6 mėn. gydomi Alytaus tuberkuliozės ligoninėje. 
Organizuoti 3 neveiksnių asmenų būklės peržiūrėjimo komisijos posėdžiai, peržiūrėta 15 žmonių sveikatos būklė.
SPORTAS

Sporto skyrius

2017 m. Panevėžio miesto nevyriausybinių kūno kultūros ir sporto organizacijų veiklos 39 projektams buvo paskirstyta 330 000 Eur.
Neįgaliųjų socialinės integracijos per kūno kultūrą ir sportą projektams – 12 344 Eur (iš jų 2 469 Eur – savivaldybės biudžeto lėšų).

Išdalyta 40 000 Eur premijų už sporto laimėjimus didelio meistriškumo sportininkams, treneriams ir komandoms.

Surengtos Lietuvos futbolo federacijos (LFF) taurės finalo varžybos (po 16 metų pertraukos), Europos regbio čempionato „Conference 1“ Šiaurės diviziono antrojo turo dvejos rungtynės (Lietuva–Liuksemburgas, Lietuva–Ukraina), Europos šiaurės šalių imtynių čempionatas, pasaulio dvigubo ultratriatlono čempionatas, Europos triatlono jaunių čempionatas, geriausių sportininkų ir trenerių pagerbimo vakaras ir kt. renginiai.
Siekiant skatinti verslininkų paramą kultūros ir sporto projektams, inicijuotas ir Tarybos patvirtintas sprendimas – juridiniams asmenims Savivaldybės sąskaita gali būti taikomos žemės, žemės nuomos už valstybinę žemę, nekilnojamojo turto mokesčių lengvatos.
Tarybai pateikti ir patvirtinti sprendimai: dėl lengvosios atletikos maniežo modernizavimo projekto, „Aukštaitijos“ sporto komplekso (dalies sporto rūmų ir stadiono), mažojo plaukimo baseino rekonstrukcijos į 50 m baseiną rekonstrukcijos techninius projektus

Bendradarbiaujant su LFF, „Žemynos“ progimnazijos stadionui gauta sintetinė futbolo danga, kamuolių gaudyklės, futbolo vartai.

Kūno kultūros ir sporto centras
Kūno kultūros ir sporto centro (KKSC) pagrindiniai veiklos tikslai ir uždaviniai – skatinti moksleivių ir jaunimo saviraišką, ieškoti talentingų sportininkų ir rengti juos tinkamai atstovauti miesto, šalies rinktinėms Lietuvos, Europos, pasaulio čempionatuose, olimpinėse žaidynėse; ieškoti naujų talentų; propaguoti sveiką gyvenseną, skatinti aktyvaus judėjimo poreikį, suteikti galimybę miesto vaikams sportuoti, sudaryti sąlygas miesto gyventojams stebėti tarptautinius, respublikinius, miesto sporto renginius, pagal galimybę juose dalyvauti.
KKSC 2017 m. pajamos buvo 2133,7 tūkst. Eur, iš jų: savivaldybės biudžeto lėšos  – 1851,1  tūkst. Eur; pajamos už teikiamas paslaugas – 181,9 tūkst. Eur; SMĮ moksleivio krepšelio lėšos – 22 tūkst. Eur, lėšos darbo užmokesčio įstatymo įgyvendinimui 20,1 tūkst. Eur, Ekonominės plėtros ir užimtumo skatinimo programos lėšos – 4,4 tūkst. Eur, rėmėjų ir kt. – 14,5 tūkst. Eur, Kūno kultūros ir sporto rėmimo fondo lėšos – 28,5 tūkst. Eur, neformalaus vaikų švietimo programos lėšos – 11,2 tūkst. Eur.
KKSC bazėse vyko 570 renginių, juose dalyvavo 22 000 sportininkų, 36 000 žiūrovų. Sportininkų bendrabutyje gyveno 2 750 renginių dalyvių ir sportininkų.
KKSC tarifikuotos 112 sportinio ugdymo grupių, jose treniravosi 1 226 ugdytiniai. Su jais dirbo du VI kategorijos, po tris V ir IV kategorijų, šešiolika III kategorijos, dvidešimt II kategorijos, penkiolika I kategorijos trenerių.
Į 2020 m. Tokijo olimpinių žaidynių olimpinės rinktinės kandidatų sąrašą įtraukti 2 KKSC ugdytiniai. Pasaulio jaunių čempionate III vietą iškovojo lengvaatletė Urtė Bačianskaitė, Europos dviračių treko jaunimo čempionate II vietą, Pasaulio dviračių taurės etape III vietą – Olivija Baleišytė. Europos jaunių čempionatuose KKSC ugdytiniai laimėjo penkias II–III vietas. Sėkmingai dalyvauta Lietuvos jaunių ir sporto vilčių žaidynėse.
Rengiant didelio meistriškumo sportininkus svarbiausioms metų varžyboms, aktyviai bendradarbiauta su Lietuvos tautiniu olimpiniu komitetu, Lietuvos olimpiniu sporto centru, Kūno kultūros ir sporto departamentu prie Lietuvos Respublikos Vyriausybės, Sporto federacijų sąjunga ir sporto šakų federacijomis. Daug dėmesio buvo skiriama auklėtinių ugdymo kokybei gerinti, bendriems su sporto federacijomis renginiams, trenerių profesiniam meistriškumui, kvalifikacijai kelti – dirbta su Lietuvos edukologijos universitetu, Sportininkų mokymo centru, Lietuvos sporto universitetu, kt. institucijomis. Aktyviai bendradarbiauta su Lietuvos dviračių federacija organizuojant ir vykdant tarptautines reitingines treko varžybas, su Lietuvos triatlono federacija – pasaulio dvigubo ultratriatlono, Europos jaunių čempionatus. Didelio meistriškumo sportininkų pamainos rengimo klausimais bendradarbiauta su Švietimo ir mokslo ministerija,  Raimundo Sargūno sporto gimnazija.
Rengiant sporto infrastruktūros plėtros investicijų projektus, buvo bendradarbiaujama su Savivaldybės administracija.
Pradėta Lengvosios atletikos maniežo stogo renovacija. Pirmam projekto įgyvendinimo etapui iš Valstybės kapitalo investicijų programos gauta 100 tūkst. Eur.
Savivaldybės lėšomis atlikti plaukimo baseino, V. Variakojo, „Aukštaitijos“, „Nevėžio“ sporto kompleksų, lengvosios atletikos maniežo, netradicinių sporto šakų rampos remonto darbai, gerėjo Ledo arenos infrastruktūra. Prie plaukimo baseino remonto 15 tūkst. Eur prisidėjo Kūno kultūros ir sporto rėmimo fondas, lėšų skyrė ir KKSC. 
KKSC veikla nuolat viešinama įstaigos interneto tinklalapyje, auklėtinių laimėjimai – žiniasklaidoje. 

Futbolo akademija

Panevėžio futbolo akademijoje (FA) dirba 33 darbuotojai: 8 administracijos darbuotojai, 13 techninių darbuotojų ir 12 trenerių. Lietuvos sporto trenerio vardą (1 kategorija) turi 9 treneriai. UEFA PRO – 1, UEFA A – 2, UEFA B – 3. 26 grupėse sportuoja 406 auklėtiniai.

FA 2017 m. laimėjimai oficialiuose čempionatuose:

1. U-19 elito lyga – čempionai (treneriai Ž. Banys, V. Bernatonis, V. Liubšys);

2. U-17 elito lyga – čempionai (treneris D. Butkus);

3. U-16 elito lyga – vicečempionai (treneris D. Žindulis);

4. U-14 II lygos nugalėtojai (treneris R. Čereška);

5. 9×9 III vietos laimėtojai: (2007 m. gim.) – terneris A. Radeckas;

6. 5×5 mažojo futbolo čempionai (2005 m. gim.) – treneris G. Juzelėnas; 

7. 5×5 mažojo futbolo vicečempionai (2007 m. gim.) – treneris A. Radeckas;

8. 5×5 mažojo futbolo vicečempionai (2004 m. gim.) – treneris R. Čereška.

I lygoje debiutavo moterų / merginų komanda (treneris J. Aleksa). Užimta V vieta.

Diegiama „Ajax“ treniruočių mokymo metodika.
Visos FA varžybos ir žaidėjai įtraukti į LFF „Comet“ elektroninę sistemą.
Bendradarbiaujama su Raimundo Sargūno sporto gimnazija, Kauno nacionaline futbolo akademija, futbolo klubu „PANEVĖŽYS“.

2017 atlikti bazių infrastruktūros gerinimo darbai:

1. suremontuoti persirengimo kambariai (Smėlynės g. 2B);
2. pakeista, sutvarkyta salės / maniežo sintetinė danga. 

Raimundo Sargūno sporto gimnazija

Gimnazijoje mokosi 225 mokiniai, iš jų 135  ̶  iš regiono. Šalia bendrojo ugdymo dalykų mokiniams siūlomas specializuotas sporto ugdymas: 13 sporto šakų, „Sporto pažinimo“ ir „Sporto ir sveikatos“ programos. 24 grupėms vadovauja 29 treneriai. 

2017 m. pabaigoje I kvalifikacinę kategoriją turėjo 6 treneriai, II – 6, III – 12, IV – 2, be kvalifikacinės kategorijos – 4.

Pernai pasaulio, Europos čempionatuose, žaidynėse ir tarptautiniuose turnyruose mokiniai 240 kartų iškovojo I ̶ XII vietas (142 daugiau nei 2016 m.). Lietuvos čempionatuose, žaidynėse, pirmenybėse – 237 kartus I ̶ III vietas (111 daugiau nei 2016 m.). 

86 mokiniai (38 proc.) buvo Lietuvos sporto šakų rinktinių nariai: dviračių sporto – 16 vaikų, futbolo – 12, krepšinio – 13, graikų ir romėnų imtynių – 5, baidarių ir kanojų irklavimo – 6, bokso – 7, dziudo – 4, lengvosios atletikos – 7, plaukimo – 1, rankinio – 8, regbio – 4, sunkiosios atletikos – 1, triatlono – 2. Tai 13 proc. daugiau nei 2016 m.

Gimnazijos auklėtiniai dalyvavo mokomosiose treniruočių stovyklose Portugalijoje, Kolumbijoje, Ispanijoje, Belgijoje, Italijoje, Kroatijoje, Čekijoje, Lenkijoje, Latvijoje, Ukrainoje, Baltarusijoje ir Lietuvoje (iš viso 1132 dieną). 

2017 m. gimnazija panaudojo 610,7 tūkst. Eur mokinio krepšelio, 599,2 tūkst. Eur ūkio krepšelio,  61,2 tūkst. Eur savivaldybės biudžeto lėšų.

Iš Kūno kultūros ir sporto departamento skirtų valstybės biudžeto lėšų panaudota 274,37 tūkst. Eur. 

Per projektinę veiklą gimnazija pritraukė 22 210 Eur.

Pasirašytos bendradarbiavimo sutartys su Lietuvos krepšinio federacija, sporto klubu „El Eko Sport“, krepšinio klubu „Lietkabelis“.

Gimnazija bendradarbiavo su Kūno kultūros ir sporto departamentu, 13 sporto šakų federacijomis, Lietuvos olimpiniu sporto centru, Panevėžio futbolo akademija, Kūno kultūros ir sporto centru, miesto, šalies ir užsienio švietimo ir mokslo įstaigomis, sporto klubais, Panevėžio pedagogine psichologine tarnyba ir kt.

Tarp geriausių sportininkų miesto Sporto vakare apdovanoti gimnazijos auklėtiniai: R. Misiūnas (futbolas), K. Lukoševičius (regbis), A. Vasiliauskaitė (dziudo), M. Janulevičius (sunkioji atletika), D. Bagdonovičius (boksas), E. Čerepokas (graikų ir romėnų imtynės), E. Tomkevičiūtė (triatlonas), L. Šakalys (baidarės ir kanojos), V. Tomkevičius (rankinis), G. Galvydytė (lengvoji atletika), O. Baleišytė ir A. Gedraitytė (dviračiai). 

„Žemynos“ progimnazija

2017 m. plaukimo baseine sukomplektuotos 27 sportinio plaukimo ir 2 sveikatingumo grupės, jas lanko 320 sportininkų, 30 mokinių stiprina savo sveikatą. Dirba 11 plaukimo mokytojų.
Geri baseino veiklos rezultatai: vykdant nacionalinį projektą „Mokėk plaukti ir saugiai elgtis vandenyje“ ir kitas programas  išmokyta plaukti 840 pradinių klasių mokinių.
Šalies varžybose užimtos 6 komandinės prizinės vietos. Plaukikai dalyvavo pasaulio, Europos čempionatuose ir Baltijos jūros šalių žaidynėse.

Pasaulio čempionate A. Šidlauskas užėmė 6 vietą, 8 ir 10 vietas – D. Rapšys (pagerinti Lietuvos rekordai). Europos čempionate D. Rapšys tapo čempionu, užėmė 3 vietą.
2017 m. Lietuvos plaukimo federacija D. Rapšį išrinko Metų plaukiku, I. Paipelienę – Metų trenere, „Žemynos“ progimnaziją – Metų sporto mokykla-klubu.

ŠVIETIMAS, JAUNIMAS, NVO

Ikimokyklinis ugdymas

1. 2017 m. sudaryta galimybė lankyti vaikams vasarą savo įstaigą pagerino psichologinę savijautą 3632 vaikams. Birželio mėnesį lankė 78,7 proc. darželinukų, dirbo visos 29 ikimokyklinės įstaigos. Liepos ̶ rugpjūčio mėnesiais dirbo 27 įstaigos. Nedirbo lopšeliai-darželiai „Rūta“ ir „Pušynėlis“, nes jų teritorijoje AB „Panevėžio energija“ atliko šilumos tinklų rekonstrukciją ir nebuvo tiekiamas karštas vanduo. Šių įstaigų vaikai du vasaros mėnesius lankė artimiausius lopšelius-darželius „Sigutė“ ir „Žibutė“.
2. Toliau buvo tobulinama vaikų registracijos ir eilių sudarymo sistema http://darzeliai.panevezys.lt/. Siekiant didžiausio priėmimo skaidrumo, bus pasirūpinta automatiniu grupių komplektavimu pagal eilę, vykdant higienos normas ikimokyklinio ugdymo mokykloms.
3. Neformaliojo ugdymo naujovė – nuo rudens 14 įstaigų pradėti vykdyti robotikos užsiėmimai. 
4. 2017  ̶ 2018 m. m. sukomplektuotos 273 grupės. Rugsėjo 1 d. duomenimis, jose mokėsi 4404 vaikai (kadangi 94 mažyliams taikomas dviejų vietų koeficientas, užpildytos 4498 vietos). Laisvos buvo tik 98 vietos vyresnėse grupėse (2016-09-01 lankė 4378 vaikai, buvo užpildytos 4502 vietos, laisvos  ̶  249 vietos).
Bendrasis ugdymas

1. Buvo tęsiamas 2016–2020 m. mokyklų tinklo pertvarkos plano įgyvendinimas: Skaistakalnio pagrindinė mokykla nuo rudens tapo Beržų progimnazija, Mykolo Karkos pagrindinė mokykla nebekomplektuoja 9-ųjų klasių, nuo 2018 m. sausio 1 d. Kazimiero Paltaroko gimnazija tapo pirmąja miesto nevalstybine bendrojo ugdymo mokykla (Savivaldybei priklausančios dalininko teisės buvo parduotos Panevėžio vyskupijos kurijai). Vykdoma plano stebėsena.
2. Daug dėmesio teikiama profesiniam orientavimui. Įteisinta Karjeros diena. Sudaryta galimybė kuo daugiau vaikų aplankyti ne tik miesto profesines bei aukštąsias mokyklas, bet ir įmones, susipažinti su įvairiomis profesijomis, planuoti karjerą. 
3. Įgyvendinama smurto ir patyčių prevencija. Administracijos direktoriaus įsakymu patvirtintas atitinkamas aprašas. Pagal jį kiekviena mokykla pasirengė savąjį. Visos mokyklos įgyvendina privalomą prevencinę programą. Finansuoti 22 neigiamų socialinių veiksnių prevencijos priemonių programos projektai. Iš savivaldybės biudžeto tam skirta 10 000 Eur.
4. Bendradarbiaujant su Nacionaliniu egzaminų centru (NEC), užtikrinta brandos egzaminų, įskaitų, pagrindinio ugdymo pasiekimų, nacionalinio mokinių pasiekimų patikrinimo organizavimo ir vykdymo kokybė. Apibendrinus rezultatus pateiktos rekomendacijos švietimo įstaigoms. 
Valstybinių brandos egzaminų vertinimo rezultatai

	
	Lietuvių kalba
	Matematika
	Anglų kalba
	Biologija
	Chemija
	Fizika 
	Istorija
	Geografija
	Informacinės technologijos

	Miesto mokyklų vidurkis
	41,6
	49,7
	63,7
	61,1
	66,9
	49
	49,2
	46,9
	49,7

	Šalies mokyklų vidurkis
	41,1
	48,6
	64,8
	56,3
	62,3
	48,7
	50,2
	47,8
	51,8

	% laikiusių mieste 
	77,1 %
	72,9 %
	90 %
	26,3%
	7,7 %
	12,4 %
	45,6%
	9,3%
	9,5 %

	% laikiusių šalyje 
	76,5 %
	71 %
	82,3%
	25,1%
	6,5 %
	10,3 %
	38,6%
	14,2 %
	10 %


Pagrindinio ugdymo pasiekimų patikrinime dalyvavo 1078 moksleiviai. Aukštesniuoju lygiu (9 ̶10 balų) įvertintos 318 mokinių žinios: 113 (10,5 proc.) lietuvių kalbos, 205 (19 proc.) matematikos. Pagrindiniu lygiu (6 ̶ 8 balais) įvertintos 1053 mokinių žinios: lietuvių kalbos – 660 (61,2 proc.), matematikos – 393 (36,6 proc.). Patenkinamai (4 ̶ 5 balais) įvertinti 649 mokiniai: lietuvių kalbos – 281 (26 proc.), matematikos – 368 (34,3 proc.). Matematikos balo vidurkis mieste – 6,03 balo, Respublikoje – 5,84 balo. Lietuvių – atitinkamai 6,43 ir 6,49. 

Nacionaliniuose 2, 4, 6, 8 klasių mokinių pasiekimų patikrinimuose dalyvavo 3333 mokiniai iš 15 bendrojo ugdymo mokyklų. Savivaldybės interneto svetainėje paskelbta ataskaita ir rezultatai. 
5. Neformaliojo vaikų švietimo (NVŠ) programų, finansuojamų valstybės biudžeto lėšomis, įgyvendinimo organizavimas, koordinavimas, stebėsena. NVŠ veiklas Panevėžio mieste vykdo apie 50 teikėjų, įgyvendinama beveik 100 programų, užimta maždaug 3900 vaikų

6. Parengtas mokinių maitinimo paslaugų viešųjų pirkimų pavyzdinių dokumentų paketas. Mokyklos, pirkdamos mokinių maitinimo paslaugą, naudosis vieningais viešųjų pirkimų dokumentais. Tai palengvins pirkimų procedūros organizavimą, leis išvengti klaidų įgyvendinant Viešųjų pirkimų įstatymo nuostatas.
7. Atlikta 7 regioninių mokyklų (klasių), kur mokosi specialiųjų ugdymosi poreikių mokiniai, patikra. Šietimo ir mokslo ministerijai pateikta paraiška 2018 m. gauti ūkio lėšų iš valstybės biudžeto Raimundo Sargūno sporto gimnazijai, „Šviesos“ specialiojo ugdymo centrui, Kurčiųjų ir neprigirdinčiųjų pagrindinei mokyklai, Specialiajai mokyklai-daugiafunkciam centrui, Mykolo Karkos pagrindinei mokyklai, Beržų progimnazijai, Pataisos namų suaugusiųjų klasėms.
8. Vykdomi ir koordinuojami projektai:
Įgyvendinant 2014 ̶ 2020 m. ES fondų investicijų projektą „Mokyklų aprūpinimas gamtos ir technologinių mokslų priemonėmis“, pasirašytos trišalės pirkimo sutartys su UAB ,,Biznio mašinų kompanija“ bei UAB „Mokslo technologijos“. 15 mokyklų pasieks mokymo priemonės ir įranga 1 ̶ 4 klasėms.
Finansuoti 5 neformaliojo suaugusiųjų švietimo ir tęstinio mokymosi projektai. Iš savivaldybės biudžeto skirta 5 000 Eur.
Laimėtas Švietimo ir mokslo ministerijos skelbtas neformaliojo suaugusiųjų švietimo ir tęstinio mokymosi programos konkursas. Gauta 4 000 Eur.
Finansuoti 34 vaikų vasaros poilsio projektai. Iš savivaldybės biudžeto skirta 17 500 Eur.
9. Apdovanojimai.

2017 m. įteiktos Metų mokytojo premijos (po 1000 Eur) dviem mokytojams už jų praktinės veiklos nuopelnus: ugdytinių pasiekimus, reikšmingus pedagogikos darbus, indėlį įgyvendinant Savivaldybės švietimo strategiją, žmogiškųjų ir pilietinių vertybių ugdymą.
2016 ̶ 2017 m. m. Lietuvos mokyklų žaidynių pirmoje miestų grupėje Panevėžys iškovojo 3-iąją vietą.
Organizuota šimtukais per brandos egzaminus įvertintų miesto abiturientų pagerbimo šventė. Apdovanoti 99 jaunuoliai. 
10. 2017 m. pradėta taikyti nauja mokinių priėmimo į bendrojo ugdymo mokyklas tvarka užtikrino mokymosi pagal skirtingas programas prieinamumą, priėmimo skaidrumą, tenkino tėvų ir mokinių poreikius renkantis mokyklą, leido operatyviai informuoti miesto bendruomenę apie laisvas vietas mokyklose, padidino elektroniniu būdu teikiamų viešųjų paslaugų skaičių, padėjo skaidriai nustatyti klasių skaičių mokykloms. Iš viso centralizuotai į 1, 5, gimnazijų I ir III klases priimti visi pateikę prašymus 1644 mokiniai. Į darželių specialiąsias grupes priimta 50 vaikų.
11. Neformalus švietimas.

Vaikų ir jaunimo meno projektams 2017 m. skirta 10 000 Eur. Finansuoti 22 projektai. Organizuotos 18 sporto šakų tarpmokyklinės varžybos. 
Neformaliojo švietimo mokyklas lankė 2443 mokiniai. Įstaigos aktyviai dalyvavo respublikiniuose ir tarptautiniuose projektuose, festivaliuose ir konkursuose.
Sudaryta galimybė gabiems mokiniams pasitikrinti žinias olimpiadose.

Koordinuotas Nacionalinio diktanto konkursas Panevėžio mieste. 
12. Patikra, priežiūra.

Skyriaus specialistai vykdė 24 vadovų veiklos ir kompetencijos atitikties nustatymus kvalifikacinei kategorijai įgyti arba turimai kvalifikacinei kategorijai. Vadovai konsultuoti  atestacijos ir veiklos vertinimo klausimais, koordinuota vadovų atestacija.
2017 m. brandos egzaminų organizavimo ir vykdymo priežiūra atlikta 28 egzaminų centruose, pagrindinio ugdymo pasiekimų patikrinimo priežiūra – 11 mokyklų.

Jaunimo politika

Kartu su Panevėžio rajono, Pasvalio, Kupiškio, Biržų jaunimo reikalų koordinatoriais Rokiškyje organizuota konferencija „Jaunimo politikos stiprinimas Panevėžio regione“. Pasirašyta bendra rezoliucija stiprinant jaunimo politikos įgyvendinimą regione. 
Patvirtinta Panevėžio miesto mokinių savivaldų plėtros 2017–2019 m. programa, kurios tikslas – skatinti mokyklų bendruomenių aktyvumą, pilietiškumą, įsitraukimo į emocinės aplinkos ir ugdymo proceso gerinimo procesus.
Liepos–rugpjūčio mėn. Jaunimo reikalų taryba (JRT) įgyvendino vasaros praktikos projektą – Savivaldybės skyriuose ir kitose įstaigose praktiką atliko 17 mokinių ir studentų.
Per miesto gimtadienį su Panevėžio jaunimo organizacijų sąjunga „Apskritasis stalas“ organizuota jaunimo organizacijų mugė – savo veiklą pristatė 13 organizacijų. 
Įgyvendinant iniciatyvą „Jaunimui palankios sveikatos paslaugos Panevėžio mieste“ nuo 2017 m. spalio 1 d. Panevėžio miesto poliklinikoje paskirtas atskiras specialistas dirbti jaunimui patogiomis valandomis, o Atvirame jaunimo centre (AJC) kartą per savaitę jaunuolius konsultuoja Visuomenės sveikatos biuro specialistai.
Kartu su JRT atlikta gimnazistų apklausa dėl karjeros ugdymo mokyklose. Apklausta per 1200 mokinių. Rezultatai pristatyti mokyklų specialistams, vadovams. Šiuo metu JRT rengia rekomendaciją Savivaldybės administracijai dėl karjeros ugdymo specialistų etatų finansavimo.

Siekiant pagerinti jaunų žmonių laisvalaikio ir užimtumo galimybes Panevėžyje rengta apklausa, kurios tikslas – ištirti laisvalaikio ir užimtumo tendencijas, plėtros galimybes. Tyrime dalyvavo per 500 jaunuolių. Šiuo metu apibendrinami rezultatai, vėliau bus rengiamas priemonių planas esamai situacijai gerinti.

2017 m. aktyviai dirbo AJC. Jo veiklose dalyvavo daugiau nei 3 000 jaunuolių, vyko per 30 renginių. AJC tapo „Eurodesk“ atstovybe, akredituota tarptautinius savanorius priimančia organizacija.
Po 5 metų pertraukos suorganizuoti Panevėžio jaunimo apdovanojimai.

Organizuotas jaunimo nevyriausybinių organizacijų projektų konkursas. 7 000 Eur išdalinti 14 projektų.

Nevyriausybinės organizacijos

Panevėžyje veikia daugiau nei 100 nevyriausybinių organizacijų (NVO). Jų veikla labai įvairi – neįgaliųjų žmonių ir jų šeimos narių integracija, kultūra, sportas, švietimas, jaunimas, socialinės paslaugos ir pan. NVO interesams Savivaldybėje atstovauja Nevyriausybinių organizacijų taryba (NVT). 
2017 m. NVT inicijavo visuotinį NVO susirinkimą, NVO projektų nuostatų ir NVT nuostatų pakeitimus, teikė rekomendaciją Savivaldybės administracijai dėl didesnio NVO projektų finansavimo, susitiko su nacionalinės NVT atstovais ir kt. Lapkričio mėn. išrinkti aštuoni nauji NVT nariai.
Patvirtintas Nevyriausybinių organizacijų ir bendruomeninės veiklos stiprinimo 2017–2019 metų veiksmų plano įgyvendinimo priemonės „Remti bendruomeninę veiklą savivaldybėse“ įgyvendinimo Panevėžio miesto savivaldybėje aprašas. Miesto bendruomeninės organizacijos projektams gavo 90 tūkst. Eur.

NVO 31 projektui iš miesto biudžeto padalyta 7 000 Eur. 

TEISĖ IR VIEŠOJI TVARKA
Teisė
Teisės ir viešosios tvarkos skyrius tikrino, ar mero potvarkių, administracijos direktoriaus įsakymų, Tarybos sprendimų projektai, komitetų, Tarybos narių teikiamos pataisos ir kiti teisės aktų projektai atitinka šalies įstatymus ir kitus norminius aktus, atstovavo Savivaldybei teismuose, teikė pirminę teisinę pagalbą, rengė dokumentų projektus, atliko administracines procedūras, konsultavo teisiniais klausimais, derino mero ir administracijos direktoriaus pasirašomas sutartis, susitarimus ir kt.  
2017 m. valstybės garantuojama pirminė teisinė pagalba suteikta 1303 gyventojams. Daugiausia – civilinės teisės ir civilinio proceso (555), šeimos teisės (397), darbo teisės (51), baudžiamosios teisės ir baudžiamojo proceso (139), administracinės teisės ir administracinio proceso (87) klausimais. Surašyti 554 prašymai suteikti antrinę teisinę pagalbą. Parengti 25 dokumentai valstybės ir savivaldybės institucijoms. Teisinė pagalba kartą per mėnesį buvo teikiama pataisos namuose.
Dalyvauta 181 teismo posėdyje. Savivaldybės vardu pareikšti 107 ieškiniai ir prašymai išduoti teismo įsakymus dėl skolų išieškojimo, valstybinės žemės nuomos mokesčio ir delspinigių, gyvenamosios patalpos nuomos sutarties nutraukimo ir iškeldinimo iš nuomojamų gyvenamųjų patalpų bei skolos priteisimo, socialinės išmokos permokos priteisimo, sutartyje numatyto piniginio reikalavimo ir kt. (finansinė vertė – 215 960,80 Eur). Teismui pateikta 213 pareiškimų, prašymų, kreditorinių reikalavimų, sudarytos 5 taikos sutartys.      
2017 m. Lietuvos teismai visiškai patenkino 98 Savivaldybės ieškinius ir prašymus, 1 ieškinys paliktas nenagrinėtas, 8 bylos neišnagrinėtos. 
Savivaldybė kaip trečiasis asmuo dalyvavo 48 civilinėse bylose (38 baigtos, 10 neišnagrinėta).  
Savivaldybei, kaip atsakovei, civilinėse bylose 2017 m. pareikšti 7 ieškiniai dėl viešojo pirkimo sąlygų pripažinimo neteisėtomis ir įpareigojimo atlikti veiksmus bei laikinųjų apsaugos priemonių taikymo, dėl statybą leidžiančio dokumento dalies, deklaracijos apie statybos užbaigimą galiojimo panaikinimo ir statybos padarinių šalinimo, dėl žalos atlyginimo, juridinę reikšmę turinčio fakto nustatymo. 4 bylos baigtos (1 ieškinys patenkintas, 1 atmestas, 1 nenagrinėtas, 1 ieškinį atsisakyta priimti), 3 neišnagrinėtos. 
Savivaldybei, kaip atsakovei, administracinėse bylose pateikti 26 skundai ir pareiškimai dėl sprendimų panaikinimo ir įpareigojimo atlikti veiksmus, dėl neteisėtų veiksmų, atsakovų neveikimo, įpareigojimo suformuoti ginčo teritoriją ir atkurti į ją nuosavybės teises, dėl Savivaldybės tarybos sprendimų panaikinimo, vilkinimo atlikti veiksmus. Teismas 1 skundą patenkino, 9 atsisakė priimti, 16 bylų nebaigtos. Savivaldybė administraciniam teismui pateikė 1 skundą. Trečiuoju asmeniu Savivaldybė buvo įtraukta 5 administracinėse bylose.  
Kaip atsakovė Savivaldybės administracija dalyvavo 2 bylose, kurios buvo nagrinėtos Darbo inspekcijos Panevėžio teritorinio skyriaus Darbo ginčų komisijoje. Komisija sprendimų nepriėmė.   
Už 2017 m. nepagrįstai pateiktus skundus Savivaldybė prisiteisė 1659 Eur bylinėjimosi išlaidų.
Skyrius pernai suderino 2179 direktoriaus įsakymų, 267 mero potvarkių, 436 Tarybos sprendimų projektus, 1348 sutarčių ir susitarimų, dalyvavo 360 darbo grupių ir komisijų posėdžių, suteikė apie 2000 konsultacijų (neskaičiuojant pirminės teisinės pagalbos) teisiniais klausimais. 
Kaip ir kasmet Teisės ir viešosios tvarkos skyrius buvo Konstitucijos egzamino koordinatorius.

Viešoji tvarka

Skyrius kontroliavo, kaip laikomasi tvarkymo ir švaros, atliekų tvarkymo taisyklių, gyvūnų laikymą reglamentuojančių teisės aktų reikalavimų, vietinės rinkliavos už naudojimąsi Tarybos nustatytomis vietomis automobiliams statyti mokėjimo reikalavimų, Triukšmo valdymo įstatymo, Triukšmo prevencijos viešosiose vietose taisyklių ir kt. skyriaus kompetencijai pavestų teisės aktų. Vykdytos akcijos, patikrinimai. Prižiūrėta, kaip vykdomi Tarybos sprendimai ir kiti teisės aktai, už kurių pažeidimus numatyta administracinė atsakomybė. Nagrinėti fizinių ir juridinių asmenų prašymai. Visi, tarp jų ir anoniminiai, išaiškinti, patikrinti galimų pažeidimų faktai, dalis skundų tirti pagal kompetenciją persiųsta kitoms institucijoms. 
2017 m. suteiktos 1545 konsultacijos, atsakyta į 263 raštus, dalyvauta komisijų ir darbo grupių darbe. 
Atliekant patikrinimus, kaip mieste buvo laikomasi atliekų tvarkymo taisyklių, buvo statomos kilnojamosios vaizdo kameros. Vykdant triukšmo šaltinių valdytojų, kurie nėra ūkio subjektai, planinių patikrinimų taisykles, atliktas 31 patikrinimas, o Savivaldybės interneto tinklapyje paskelbta informacija apie 418 remonto faktų.    
Skyrius bendradarbiavo su Panevėžio visuomenės sveikatos centru, Panevėžio valstybine maisto ir veterinarijos tarnyba, Panevėžio apskrities vyriausiuoju policijos komisariatu, Panevėžio regiono aplinkos apsaugos departamento Panevėžio miesto agentūra, kitais Savivaldybės administracijos skyriais ir atliko 65 bendrus patikrinimus. 

Administracinių poveikio priemonių taikymas 2017 m. 

	Administracinių teisės pažeidimų bylos
	      Rezultatas

	Surašyta administracinių teisės pažeidimų protokolų 
	897

	Priimta nutarimų administracinių nusižengimų bylose
	199

	Surašyta patikrinimo aktų 
	882

	Paskirtų baudų suma
	3471 Eur

	Baudų, kurių vykdymas ANK nustatytais pagrindais nutrauktas, suma
	50 Eur

	Sumokėtų baudų suma
	1323 Eur

	Nesumokėtų baudų suma ataskaitinio laikotarpio pradžioje
	4270 Eur

	Nesumokėtų baudų suma
	6368 Eur


TERITORIJŲ PLANAVIMAS IR ARCHITEKTŪRA 

2017 m. patvirtinti 37 žemės sklypų formavimo pertvarkymo projektai, 19 teritorijų planavimo dokumentų ir jų korektūrų. Patikrinti 29 teritorijų planavimo dokumentai. Pakeista 29 žemės sklypų pagrindinės žemės naudojimo paskirtis ir (ar) būdas.
Vyko 24 darbo grupės teritorijų planavimo ir žemėtvarkos planavimo dokumentų rengimo klausimams spręsti posėdžiai, 17 teritorijų planavimo komisijos posėdžių. 
Suteikti (pakeisti) 453 adresai pagal prašymus ir skyriaus iniciatyvas. Registrų centro Adresų departamentui pateiktos ir užregistruotos 9 gatvės.
Sudarytos 38 valstybinės žemės panaudos sutartys. Vykdyta kadastrinių matavimų paslaugos teikimo sutarčių su UAB „Matika“, „Geodera“, „Kelprojektas“ priežiūra. 2017 m. parengtos 53 žemės sklypų kadastrinių matavimų bylos (2016 m. – 26).   
Darbo grupė žemės sklypams, grąžinamiems natūra buvusiems žemės savininkams, formuoti išnagrinėjo 9 teritorijos, kuriose piliečiai pageidavo susigrąžinti žemę natūra.
Vykdyti darbai, susiję su žemės poėmio visuomenės poreikiams Šiaurinei (Jurginų gatvei) tiesti, procedūromis. 
Pradėta žemės sklypų Elektronikos g. (būsimam paplūdimiui) žemės pirkimo Savivaldybės nuosavybėn procedūra.   
Patikrinta ir suderinta 1594 topografinės ir kontrolinės geodezinės nuotraukos. Išduoti 636 duomenų paketai topografiniams geodeziniams darbams atlikti, 89 išorinės reklamos leidimai (surinkta 61 078,23 Eur į miesto biudžetą).
Išduoti 65 žemės sklypų performavimo rengimo reikalavimai, patikrinti 76 sklypų formavimo ir pertvarkymo projektai. 
Parengti ir išduoti 132 specialieji architektūros reikalavimai. Patikrintas 731 statinių projektas. Išduoti 326 statybą leidžiantys dokumentai. Parengta 19 pažymų apie naujai suformuotų nekilnojamojo turto kadastro objektų (patalpų, statinių) galimybę naudoti pagal paskirtį. Suorganizuotas 31 projektinių pasiūlymų svarstymas su visuomene. Dalyvauta 48 statybos darbų užbaigimo komisijų darbe. 
Parengti 1277 raštai ir atsakymai į piliečių, institucijų klausimus, reikalavimus, skundus. 
 Parengti 35 teritorijų planavimo proceso inicijavimo sutarčių projektai, 15 teritorijų planavimo dokumento (TPD) sprendinių įgyvendinimo sutarčių projektų, 38 TPD dokumentų rengimo darbų programos, 38 TPD planavimo sąlygos.
Priimti 6 sprendimai dėl grąžinamų natūra žemės sklypų, 9 – dėl inžinerinių tinklų vertės priedų apskaičiavimo.
Išduotas 431 saugotinų medžių ir krūmų kirtimo, persodinimo ar kitokio pašalinimo, genėjimo darbams leidimas.
Organizuotas gražiausiai tvarkomos aplinkos konkursas.
ArcGIS priemonėmis sukurta aplikacija interaktyviam išorinės reklamos leidimų registrui. Šiuo metu yra suvesti 2016  ̶ 2017 m. duomenys. Aplikacija viešai prieinama bus 2018 m. 
Parengta 80 žemėlapių ir schemų. Teikti GIS duomenys.
Savivaldybės tinklalapyje skelbiama su teritorijų planavimu ir architektūra susijusi informacija. 
Organizuotas XI Lietuvos urbanistinis forumas, S. Eidrigevičiaus menų centro kūrybinės dirbtuvės.
Organizuoti Senvagės, Skaistakalnio parko su prieigomis, J. Čerkeso-Besparnio sodybos, Laisvės aikštės su prieigomis, autobusų stoties prieigų architektūrinių idėjų konkursai. Pasirašytos projektavimo sutartys, vykdomi projektavimo darbai.
Kultūros paveldas. Atlikti J. Čerkeso-Besparnio sodybos tyrimai (archeologiniai, polichrominiai, architektūriniai, fotogrametriniai, konstrukcijų), tvarkytas paminklas „Laisvės daina“, stačiatikių kapinių kompleksas, savanorių ir knygnešių kapai, Vladislovo ir Česlovo Chmielevskių kapavietė (Apvaizdos takas). 
Įrengtos žymių žmonių kapus žyminčios rodyklės Kristaus Karaliaus katedros, Ramygalos g. kapinėse, stačiatikių kapinėse perlaidoti rekonstruojant J. Tilvyčio g. rasti XVII ̶ XIX a. gyvenusių 55 žmonių palaikai, įrengtas specialus ženklas. 
Tikslinti J. Čerkeso-Besparnio sodybos ir Panevėžio miesto istorinės dalies duomenys (parengti vertinimo aktai).
Vyko Europos paveldo dienų renginiai: suorganizuotas turas autobusu „Kultūrinis kraštovaizdis: nuo piliakalnių iki miesto bokštų“: Berčiūnų pilkapiai, Upytės piliakalnis, J. Čerkeso-Besparnio sodyba, Skaistakalnio parkas. Suorganizuotos dvi edukacinės programos: „Molio draugystė“ Upytės amatų centre, J. Čerkeso-Besparnio sodybos ir Skaistakalnio parko kraštovaizdis.  
Vyko 5 Nekilnojamojo kultūros paveldo vertinimo tarybos posėdžiai. 
VAIKO TEISIŲ APSAUGA

2017 m. skyrius atstovavo vaiko teisėms ir teisėtiems interesams teismuose 519 kartų (civilinėse bylose – 472, baudžiamosiose – 38, administracinėse – 9), pateikė teismams 473 išvadas dėl vaikų gyvenamosios vietos nustatymo su vienu iš tėvų, bendravimo bei išlaikymo priteisimo; pagal Lietuvos Respublikos administracinių teisės pažeidimų kodekso 181 str. surašė 64 protokolus (tėvų valdžios nepanaudojimas arba panaudojimas priešingai vaiko interesams) ir pateikė teismui; teikė policijai ir prokuratūrai informaciją apie vaiko gyvenimo ir auklėjimo sąlygas institucijoms paprašius – 81; pateikė teismui 35 ieškinius dėl tėvų valdžios apribojimo ar vaikų atskyrimo nuo tėvų, 16 prašymų dėl nuolatinės globos skyrimo ar globėjo keitimo; Savivaldybės administracijos direktoriui parašė teikimus dėl vaiko grąžinimo tėvams, grąžintų tėvams vaikų skaičius – 25.
Vaiko teisių apsaugos skyrius (VTAS), siekdamas atstovauti vaiko teisėms ir teisėtiems interesams, juos ginti teisės aktų nustatyta tvarka, pagal kompetenciją užtikrina visų savivaldybės teritorijoje gyvenančių vaikų teisių ir teisėtų interesų apsaugą. Nustatęs piktnaudžiavimo tėvų valdžia aplinkybes ir dėl to kylančią grėsmę vaiko sveikatai ir (ar) gyvybei, imasi priemonių vaiko teisių pažeidimams pašalinti ir priimti geriausiai vaiko interesus atitinkantį sprendimą. Surinkęs informaciją apie šeimą ir nustatęs vaiko teisių ir interesų pažeidimus šeimoje, teikia siūlymą Savivaldybės administracijos direktoriui dėl šeimos įrašymo į socialinės rizikos šeimų, auginančių vaikus, apskaitą. 2017 m. gruodžio 31 d. duomenimis, apskaitoje buvo 216 socialinės rizikos šeimų, auginančių 302 nepilnamečius vaikus (per metus įrašytos 83 socialinės rizikos šeimos, kuriose augo 117 vaikų). 
Pagrindinės priežastys, dėl kurių šeimos įrašytos į apskaitą, išlieka nepakitusios: piktnaudžiavimas alkoholiu ir psichotropinių medžiagų vartojimas, socialinių įgūdžių stoka, negebėjimas tinkamai rūpintis vaiku. Tai sudaro 87 proc. visų apskaitoje esančių šeimų. Likę 13 proc. įrašyta dėl kitų priežasčių: oficialiai nenustatytų tėvų psichinių ligų, tėvų konfliktų su artimaisiais ir kitais asmenimis, tėvų skolų (pavyzdžiui, greitieji kreditai), dėl emocijų ir elgesio sutrikimų turinčių vaikų.
Iš apskaitos šeima išbraukiama išanalizavus ir įvertinus raštiškus pranešimus apie teigiamus pokyčius šeimoje, papildomai surinkus informaciją ar aplankius šeimą užfiksavus faktus šiais atvejais: socialinis darbuotojas per vienerius metus nuo įrašymo į apskaitą nepraneša apie vaiko teisių pažeidimus arba jų nenustatė VTAS darbuotojai, kai gautas motyvuotas socialinio darbuotojo pasiūlymas išbraukti šeimą iš apskaitos, kai šeima išvyksta gyventi į kitą savivaldybę, vaikai tampa pilnamečiai, sukuria šeimą arba emancipuojami, miršta vaiko tėvai ir vaikui nustatoma globa, kai tėvams neterminuotai apribojama tėvų valdžia ir šeimoje nelieka daugiau nepilnamečių vaikų, kai vaikas teismo sprendimu atskiriamas nuo tėvų dėl jų ligos ir nėra galimybės ateityje vaiką sugrąžinti į šeimą.
2017 m. iš apskaitos išbrauktos 65 šeimos (2016 m. – 51). Tad galima teigti, kad padaugėjus socialinių darbuotojų darbas su šeimomis tapo rezultatyvesnis.
2017 m. vienam VTAS specialistui vidutiniškai teko 21,9 socialinės rizikos šeimų (2016 m. – 19).
Pateikti 35 ieškiniai apriboti tėvų valdžią (atskirti vaiką nuo tėvų) – 12 daugiau nei 2016 m.                                    

Iš viso globa ar rūpyba nustatyta 196 vaikams (2016 m. – 4 mažiau): 2017 m. pabaigoje 125 vaikų augo globėjų (rūpintojų) šeimose, 2 šeimynose, 69 institucijose. 
Yra trys globos (rūpybos) formos: šeimoje, šeimynoje ir institucijoje. 2017 m. sausio 1 d. įsigaliojo nuostatos, kad laikinoji globa (rūpyba) negali trukti ilgiau kaip 12 mėn., vaiko iki 3 m. globa institucijoje galima tik išimtiniais atvejais ir turi trukti ne ilgiau kaip 3 mėn. (išskyrus atvejus, kai ilgesniam terminui esant objektyvioms priežastims pritaria Vyriausybės įgaliota institucija). 2017 m. pabaigoje Panevėžyje nebeliko iki 3 m. vaikų, laikinai globojamų institucijoje, juos prižiūrėjo budintys globėjai. 2017 m. laikinoji globa buvo nustatyta iš viso 4 vaikams iki 3 m.
Laikinosios ir nuolatinės globos (rūpybos) pasibaigimo priežastys – vaikas grąžinamas tėvams, pilnametystė arba emancipacija, įvaikinimas ar santuoka. Laikinoji globa (rūpyba) taip pat baigiasi tada, kai vaikui nustatoma nuolatinė. 2017 m. laikinoji globa (rūpyba) baigėsi 44 atvejais (2016 m. – 56). Dažniausia priežastis – grąžinimas į biologinę šeimą. Tokių vaikų buvo 25. Nuolatinė globa nustatyta 19 vaikų.
Parengti 24 teikimai dėl laikinosios globos (rūpybos) nustatymo nepilnamečiams tėvų prašymu, tėvams laikinai išvykstant gyventi ir dirbti į užsienį (2016 m. – 32). 2017 m. pabaigoje tokių vaikų mieste buvo 88, iš jų 78 rūpinasi giminaičiai. 
2017 m. skyrius užfiksavo 26 ypatingus atvejus šeimoje, globėjų (rūpintojų) šeimoje, šeimynoje ir globos institucijoje. Tokiais vadinami atvejai, kai sužalojama psichinė ar fizinė vaiko sveikata, atimama gyvybė, įvyksta savižudybė, galima seksualinė prievarta, prekyba vaikais, nelaimingi atsitikimai globos institucijoje, kada vaikas patiria sužalojimų. 
Visais seksualinio smurto atvejais policija pradėjo ikiteisminius tyrimus.
Bendradarbiaujant su kitais specialistais, nukentėjusiesiems organizuota kompleksinė medicininė, socialinė, psichologinė ir teisinė pagalba.
VTAS lankėsi globėjų šeimose, vyko 13 vaiko globos organizavimo komisijos ir specialistų komandos posėdžių, 81 kartą spręsti tarpžinybinės kompleksinės pagalbos teikimo vaikui ir šeimai klausimai. 
Organizuota 13 komisijos posėdžių dėl tėvų įrašymo/išbraukimo į socialinės rizikos šeimų apskaitą. 

Skyrius bendradarbiauja su prokuratūros, policijos, teismų darbuotojais, sprendžiant aktualius vaikų teisių užtikrinimo gerinimo klausimus.
Teikia konsultacijas vaikų teisių pažeidimų ir prevencijos klausimais, organizuoja ir įgyvendina prevencines priemones. Skyriaus specialistai dalyvavo 42 įtariamų padarius nusikaltimus vaikų apklausose, su policijos pareigūnais dalyvavo 9 kratose.
VTAS dalyvauja Savivaldybės administracijos vaiko gerovės veikloje, organizavo pasitarimą su ikimokyklinio ugdymo įstaigomis dėl galimo informacijos teikimo apie vaiką ir šeimą. Teikta informacija žiniasklaidai ir visuomenei.
Kasmet daugėja siunčiamų ir gaunamų dokumentų. 2017 m. išsiųsta 5495, gauta 5861, prašymų gauta 885 (iš viso – 12 241. Palyginti su 2016 m., 2077 raštais daugiau). 

VIDAUS ADMINISTRAVIMAS 

Personalo valdymas

Parengta ir patvirtinta Savivaldybės įstaigų vadovų ir darbuotojų, dirbančių pagal darbo sutartis, darbo apmokėjimo sistemos; parengtas konkursų į Savivaldybės įstaigų vadovų pareigas organizavimo ir vykdymo tvarkos aprašas; parengta ir patvirtinta Administracijos lygių galimybių politika ir jos įgyvendinimo tvarkos aprašas, Administracijos darbuotojų asmens duomenų saugojimo politika ir jos įgyvendinimo priemonių tvarkos aprašas.
Vyko 24 konkursai į valstybės tarnautojų ir įstaigų vadovų pareigas. Priimti 34, atleisti 24 darbuotojai / valstybės tarnautojai.
Įvykdyta 12 tyrimų dėl galimo tarnybinio ar darbo pareigų pažeidimo, 4 valstybės tarnautojų tarnybinės veiklos vertinimo procedūros.
Pasikeitus Darbo apmokėjimo įstatymui, pakeistos darbo sutartys daugiau kaip 250 darbuotojų, dirbančių pagal darbo sutartis, ir įstaigų vadovų.
Parengta teisės aktų projektų personalo valdymo klausimais: 13 Tarybos sprendimų, 615 mero potvarkių, 1794 savivaldybės administracijos direktoriaus įsakymai.
Inicijuoti 98 viešieji pirkimai dėl darbuotojų kvalifikacijos tobulinimo. Suorganizuoti 2 seminarai darbuotojams ir įstaigų vadovams darbo santykių ir viešųjų pirkimų klausimais (dalyvavo 200 asmenų).

Gyventojų aptarnavimas ir dokumentų valdymas

Savivaldybės priimamajame interesantų poreikiams (pasinaudoti internetu, užsakyti elektronines paslaugas) pritaikyta kompiuterizuota darbo vieta, atnaujinti darbo vietų informaciniai užrašai. Sumontavus apsauginius stiklinius atitvarus, pagerėjo Savivaldybės priimamojo specialistų darbo sąlygos. Specialistėms pasiūtos uniformos. Įrengta stiklinė pertvara ir durys su kodiniu užraktu Savivaldybės rūbinėje.
2017 m. Savivaldybės administracijos direktorius R. Pauža asmeniniais klausimais priėmė 19 interesantų, direktoriaus pavaduotojas T. Jukna – 26 (iš jų 14 – būdamas direktoriumi), direktoriaus pavaduotoja S. Jakštienė – 9.
2017 m. Savivaldybė gavo 102 974 dokumentus, išsiuntė 48 447. Sudarytos 2307 sutartys.
Administracijos direktorius išleido 3964 įsakymus: 1145 – veiklos, 641 – administracinių paslaugų, 632 – personalo, 214 – atostogų ir komandiruočių, 187 – finansų ir turto klausimais.
Sumažinta administracinė našta darbuotojams: nuo 2017 m. sausio 1 d. iš dalies pereita prie elektroninių dokumentų ir teisės aktų (susirašinėjimo, administracijos direktoriaus įsakymų finansų ir turto, komandiruočių, atostogų, personalo klausimais; mero potvarkių). Nuo 2018 m. sausio 1 d. visi administracijos direktoriaus įsakymai – jau tik elektroniniai. 
Baigiamas 3 metus trukęs archyvo remontas, įrengtos papildomos dokumentų saugyklos. Pakeisti langai ir durys Civilinės metrikacijos skyriaus (Respublikos g. 25), Švietimo ir jaunimo reikalų skyriaus (Topolių al. 12) pastatuose. 
Kiti ūkio eksploatavimo darbai. Atliktas Savivaldybės garažų (Beržų g. 12A) stogo remontas, pakeisti Savivaldybei priklausančio buvusios „Nevėžio“ mokyklos pastato (Taikos al. 11) langai, durys, įrengtas pandusas su turėklais. Pakeisti Raudonojo Kryžiaus pastato (Vasario 16-osios g. 6), Diabeto draugijos (Savanorių a. 12) langai. Finansinės nuomos (lizingo) būdu nupirkti 2 lengvieji automobiliai.
Archyvinių dokumentų tvarkymas. 2017 m. į Savivaldybės archyvą priimti saugoti 101 likviduotos įmonės dokumentai. 2017 m. gruodžio 31 d. duomenimis, iš viso čia saugomi 2122 įmonių dokumentai. Jų pagrindu išduotos 5 799 pažymos juridiniams faktams patvirtinti.
Gyvenamosios vietos deklaravimo duomenų ir gyvenamosios vietos nedeklaravusių asmenų apskaitos dokumentų tvarkymas. Pateiktos 6 296 atvykimo į Lietuvos Respubliką ir 1954 išvykimo deklaracijos, išduota 5 721 pažyma apie asmens deklaruotą gyvenamąją vietą, parengti 363 sprendimai dėl deklaravimo duomenų keitimo, taisymo, naikinimo.
Valstybinės kalbos vartojimo ir taisyklingumo kontrolė 
Patikrinti 12 įstaigų ir įmonių viešieji užrašai ir informacija, išsiųsti raštai jų vadovams,  patikrinta 17 įstaigų interneto svetainių, 21 neperiodinės spaudos leidinys, išsiųsti raštai įstaigoms. Patikrinti 2 spaudos leidiniai (po 3 „Sekundės“ ir „Panevėžio krašto“ numerius), su pastebėtomis klaidomis supažindinti redakcijų vadovai. 
Surengti 3 reidai Laisvės a., Ukmergės, Elektros, Vasario 16-osios, Respublikos, Vilniaus, Parko, Nemuno, Klaipėdos g. Patikrinti 23 nauji viešieji užrašai, rasti 22 taisytini. Išsiųsti raštai dėl kalbos klaidų „Corsini“ kavos namams, UAB „Bandelių rojus“, dėvėtų drabužių parduotuvei, grožio ateljė „JuVi“, VšĮ Panevėžio saugaus eismo centrui, soliariumų studijai „Saulės sala“, kompiuterių remonto įmonei, higieninės kosmetikos kabinetui „Grožio namai“, UAB „Rikta“ ledainei, picerijai „Tik pizza“, IĮ „Gyšarda“, J. Masiulio knygynui, baldų ir interjero salonui „Emira“, Panevėžio apskrities Gabrielės Petkevičaitės-Bitės viešajai bibliotekai, UAB „Jomerta“ parduotuvei, taksi įmonei „Trika“, VšĮ „Linksmieji delniukai“, picerijai „XXL pica“, pobūvių centrui „Di Vino“, gėlių salonui „Jūsų žiedas“, RE/MAX SOLUTIONS biurui, aerobikos ir sveikatingumo klubui „Ervera“.
Suderinti 177 reklamos ir viešųjų užrašų projektai, 1 paminklinės lentos tekstas, 2 naujų gatvių pavadinimai. Suteikta 390 konsultacijų kalbos vartojimo ir taisyklingumo klausimais juridiniams ir fiziniams asmenims.
Savivaldybės interneto svetainės skyrelyje „Kalba – kultūros pagrindas“ paskelbtos 7 atmintinės ir rekomendacijos, 2 straipsneliai.

VIEŠIEJI PIRKIMAI

2017 m. vykdytos (-omos) 1062 viešųjų pirkimų procedūros:

1.
10 atviro konkurso būdu;

2.
19 supaprastinto atviro konkurso būdu;

3.
4 supaprastintų neskelbiamų derybų būdu;

4.
1 neskelbiamų derybų būdu;

5.
1 atviro projekto konkurso būdu;

6.
967 mažos vertės pirkimai apklausos būdu;

7.
61 per CPO.
___________________

Neišlaikė

Miesto mokinių pagrindinio ugdymo pasiekimų rezultatai  %

Lapas1

				Neišlaikė		Patenkinamas lygis		Pagrindinis lygis		Aukštesnysis lygis

		Lietuvių kalba		2		26		61		10

		Matematika		10		34		37		19

		Bendras  vidurkis		6		30		49		15






